Market Beat: Προτείνουν υπομονή οι αναλυτές, λόγω εκπνοής των σειρών Οκτωβρίου | naftemporiki.gr\nMarket Beat: Προτείνουν υπομονή οι αναλυτές, λόγω εκπνοής των σειρών Οκτωβρίου\nΠαρασκευή, 20 Οκτωβρίου 2017 09:56\nΚατά την εκτίμησή μας η σημερινή σύνοδος ως την ώρα που θα παύσει η διαπραγμάτευση των σειρών Οκτωβρίου,θα κινηθεί υπό το κράτος των συμφερόντων όσων θα ολοκληρώσουν τη μετακύληση θέσεων στα παράγωγα την τελευταία μέρα. Οι ξένοι θεσμικοί γνωρίζουν την σημασία των στατιστικών δεδομένων και θεωρούμε απίθανο να οδηγήσουν τον τραπεζικό δείκτη κάτω από τις 742 μονάδες, με κατώτερο χθες τις 762. Το πολύ να τον κατεβάσουν ως τις 752, και κατόπιν θα τον κινήσουν ανοδικά. Διαφορετικά, θα αναιρεθεί πλήρως η τάση που επιτρέπει μια σχετική αισιοδοξία για το μέλλον, καθώς η ολοκλήρωση της τρίτης αξιολόγησης εντός των ορίων που θέτει η ελληνική πλευρά… «χλομιάζει».\nΜετά τον αιφνιδιασμό που υπέστησαν οι εγχώριοι παράγοντες από τις μεγάλες πιέσεις στις τραπεζικές μετοχές, εμφανίστηκαν πολύ επιφυλακτικοί. Αυτός μπορεί να αποδοθεί στην αίσθησή τους πως η ροή των ειδήσεων θα λειτουργούσε υπέρ της ανακούφισης των θεσμικών.\n«Η υποχώρηση του Γενικού Δείκτη κάτω από το επίπεδο στήριξης των 761 μονάδων, διαμορφώνει προϋποθέσεις για περαιτέρω πλαγιοκαθοδική κίνηση, με δεδομένη την αδυναμία για ανοδική αντίδραση. Ζητούμενη, επομένως, είναι η ενεργοποίηση των αγοραστών σε χαμηλότερα επίπεδα στήριξης, με ανοικτά όλα τα ενδεχόμενα στο βαθμό που η συναλλακτική υποτονικότητα συνεχιστεί, παρά τη σχετικά πυκνή ειδησεογραφική επικαιρότητα» υπογράμμισαν χθες από το τμήμα ανάλυσης της Κύκλος ΑΧΕΠΕΥ.\nΗ χθεσινή συνεδρίαση επιδείνωσε σε σημαντικό βαθμό την γενικότερη εικόνα, αλλά και αυτή των Τραπεζών, έστω και αν ο Τραπεζικός δείκτης αντέδρασε, μερικώς, από τα ενδοσυνεδριακά χαμηλά των 762,45 μονάδων (-5,47%) και ολοκλήρωσε την συνεδρίαση στις 774,5 μονάδες (-3,68%).\n«Το 2018 η ΕΚΤ θα διενεργήσει ασκήσεις προσομοίωσης ακραίων καταστάσεων για τα τέσσερα Ελληνικά σημαντικά Ιδρύματα. Τα αποτελέσματα των ασκήσεων αυτών θα ενσωματωθούν κατά τον προσδιορισμό των κατευθύνσεων του 'Πυλώνα 2' για τις Ελληνικές Τράπεζες, σύμφωνα με την κοινή μεθοδολογία για τη διαδικασία εποπτικού ελέγχου και αξιολόγησης που εφαρμόζεται σε όλα τα σημαντικά Ιδρύματα εντός του Ενιαίου Εποπτικού Μηχανισμού. Σκοπεύουμε να κοινοποιήσουμε το αποτέλεσμα της άσκησης πριν από την ολοκλήρωση του τρίτου προγράμματος μακροοικονομικής προσαρμογής του Ευρωπαϊκού Μηχανισμού Σταθερότητας για την Ελλάδα, ούτως ώστε να μπορούν να ληφθούν εγκαίρως τυχόν μέτρα που θα κριθούν αναγκαία» δήλωσε η Danièle Nouy, επικεφαλής του SSM.\nΟι τράπεζες κατά την γνώμη μας χτυπήθηκαν επίσης από την αποκάλυψη λεπτομερειών για τους συστηματικούς ή τους επαγγελματίες κακοπληρωτές. Στο Bloomberg εμφανίστηκε σχόλιο για περίπτωση κάποιου οφειλέτη που σταμάτησε να εξυπηρετεί τις δανειακές του υποχρεώσεις σε συγκεκριμένη τράπεζα, όπου χρωστούσε πάνω από 4 εκατ. ευρώ σε βάθος πέντε έξη χρόνων και την ίδια εποχή, από μερίσματα σε εταιρία τροφίμων μάζεψε 6 εκατ. Τον πλειστηριασμό δικού του ακινήτου απέτρεψαν πολίτες που έκαναν παρέμβαση συμπαράστασης, σημείωνε το δίκτυο οικονομικών ειδήσεων που, χωρίς ήχο συνήθως, παρακολουθούν σε κάθε dealing room. Πιθανά το ομοιόμορφο για ώρες κούρεμα των κεφαλαιοποιήσεων των συστημικών τραπεζών κατά 4% και άνω, ήταν αποτέλεσμα της εντύπωσης που προκάλεσε στους ασυνήθιστους στην «λογική» αρκετών πολιτικών χώρων στην Ελλάδα για την υπεράσπιση των… αδυνάτων.\nΔύσκολα λοιπόν θα μπορούσε να πιάσει τόπο η έκθεση της JP Morgan για τις πιθανότερες λύσεις στο ελληνικό ζήτημα, όπου δίνει μεγάλες πιθανότητες σε «καθαρή» ή στην «ελαφρά ελεγχόμενη» έξοδο από τα μνημόνια. Παρά το ότι είναι η μόνη επενδυτική των ΗΠΑ, που τόλμησε να αναφερθεί ευθέως σε αυτό που για τη στήλη, αποτελεί ήδη, όπως έχουμε γράψει ξανά, κέντρο για τον προγραμματισμό της στρατηγικής των θεσμικών μακράς πνοής.\nΟι αναλυτές της JP Morgan σημείωσαν μεταξύ άλλων: «Αναμένουμε ότι η τρίτη αξιολόγηση του προγράμματος θα ολοκληρωθεί με επιτυχία, αλλά όχι έγκαιρα για τη συνάντηση του Eurogroup στις 4 Δεκεμβρίου. Ωστόσο ακόμα και μια καθυστέρηση μέχρι τον Ιανουάριο, δεν θα είναι πρόβλημα, δεδομένου ότι η νέα Γερμανική Κυβέρνηση δεν θα έχει σχηματιστεί πριν τα μέσα Δεκεμβρίου. Αν δεν υπάρχει κάποιο πολιτικό ρίσκο στον ορίζοντα, αναμένουμε πως η ομαλοποίηση της καταναλωτικής και επιχειρηματικής εμπιστοσύνης θα επιτρέψουν να συνεχιστεί ανεμπόδιστη η ανάπτυξη της Ελληνικής Οικονομίας, φτάνοντας ως το 3%».\nΤην ανοδική του πορεία πάνω από τις 23.000 μονάδες συνέχισε ο Dow Jones παρά τις ισχυρές πιέσεις στην έναρξη της συνεδρίασης. Στη Wall Street, o Dow Jones έκλεισε με κέρδη μόλις 0,02% ή έξι μονάδων στις 23.163,04, ο S&P σημείωσε άνοδο 0,03% στις 2.562,10 μονάδες ενώ ο τεχνολογικός δείκτης Nasdaq κινήθηκε χαμηλότερα 0,29% στις 6.605,07 μονάδες. Οι Dow Jones και S&P εμφάνισαν νέα ιστορικά υψηλά.\nΣτον βιομηχανικό δείκτη Dow Jones , τη μεγαλύτερη άνοδο σημείωσαν οι μετοχές των Travelers Cos (+2,2%) και General Electric (+2,1%) ενώ τη μεγαλύτερη πτώση κατέγραψαν οι τίτλοι των Apple (-2,5%) και Goldman Sachs (-1%).\nΤο επενδυτικό ενδιαφέρον για άλλη μια φορά επικεντρώθηκε στα εταιρικά αποτελέσματα. Ενδεικτικά, η Ebay μπορεί να ανακοίνωσε καλά αποτελέσματα καθώς τα κέρδη ανά μετοχή αυξήθηκαν στα 48 σεντς από 36 σεντς το αντίστοιχο διάστημα του προηγούμενου έτους και τα έσοδα ανήλθαν στα 2,41 δις. δολάρια από 2,22 δις. πέρυσι, ωστόσο η υποβάθμιση των προοπτικών κερδοφορίας για το έτος είχε αντίχτυπο στη πορεία της μετοχής στο χρηματιστήριο. Ειδικότερα ο τίτλος της Ebay υποχώρησε 1.8%.\nΣτο μέτωπο της απασχόλησης, οι αιτήσεις επιδομάτων ανεργίας την προηγούμενη εβδομάδα μειώθηκαν κατά 22,000 στις 222.000 αιτήσεις. Αυτή είναι η χαμηλότερη μέτρηση των τελευταίων 44 ετών.\nΠιέσεις ασκήθηκαν στην τιμή του πετρελαίου παρά τη μείωση στα αποθέματα αργού την προηγούμενη εβδομάδα στις ΗΠΑ και τις προσδοκίες ότι ο ΟΠΕΚ θα προχωρήσει σύντομα σε επέκταση της συμφωνίας για μείωση της παγκόσμιας παραγωγής. Το αργό πετρέλαιο ΗΠΑ υποχώρησε κατά -1,4% στα 51,29 δολάρια το βαρέλι.\nΣτην αγορά συναλλάγματος, το δολάριο σημείωσε πτώση 0,5% έναντι του ευρώ στο 1,1849 δολ. από 1,1787 την προηγούμενη μέρα.\nΣτην αγορά εμπορευμάτων, η τιμή του χρυσού κινήθηκε ανοδικά στα 1.290 δολάριατην ουγκιά. Στα ομόλογα, η απόδοση του αμερικανικού 10ετούς «έχασε» δύο μονάδες βάσης και διαμορφώθηκε στο 2,32%.\nΚαθώς οι επενδυτές επικεντρώθηκαν στις εξελίξεις στην Καταλονία και στα εταιρικά αποτελέσματα,κινήθηκαν πτωτικά τα ευρωπαϊκά χρηματιστήρια. Στο Λονδίνο, ο δείκτης FTSE 100 σημείωσε πτώση 0,26% στις 7.523,04 μονάδες, στη Φρανκφούρτη ο δείκτης DAX κινήθηκε χαμηλότερα 0,41% στις 12.990,10 μονάδες και στο Παρίσι ο CAC 40 έκλεισε με απώλειες 0,29% στις 5.368,29 μονάδες. Στα χρηματιστήρια του ευρωπαϊκού νότου, ο δείκτης IBEX της Μαδρίτης κατέγραψε πτώση 0,74% στις 10.197,50 μονάδες και ο δείκτης MIB στο Μιλάνο έκλεισε με απώλειες 0,99% στις 22.133,21 μονάδες.\nΗ Roche ανακοίνωσε ισχυρές πωλήσεις στο πρώτο εννεάμηνο και επιβεβαίωσε και τις προοπτικές κερδοφορίας για το έτος. Η γερμανική SAP γνωστοποίησε αύξηση 8% στα έσοδα τρίτου τριμήνου στα 5,59 δισ. ευρώ ενώ η διοίκηση αναβάθμισε τις προοπτικές κερδοφορίας για το 2017. Παράλληλα, καλά αποτελέσματα γνωστοποίησε και η Nestle με τη διοίκηση να επιβεβαιώνει τις προβλέψεις για τις πωλήσεις στο έτος.\nΗ ενίσχυση της πτωτικής τάσης των τραπεζών, «αγρίεψε» την κάθοδο\nΣτην προτελευταία συνεδρίαση της εβδομάδας, οι θεσμικοί έδωσαν στις τιμές από τα πρώτα λεπτά πτωτική κατεύθυνση, με πιέσεις που αφορούσαν τις περισσότερες μετοχές του 26άρη και κυρίως τις συστημικές Τράπεζες. Ήταν έντονα πτωτική και ο ΓΔ στις 10:35 χτύπησε ως μέγιστο τις 757,78 από 766 μονάδες την Τετάρτη και ακολούθησε μετά καθοδική πορεία ως τις 14:17 που τον έφερε στις 742,2 από 757,14 μονάδες την προηγούμενη, από όπου ξεκίνησε ένα απαλό κύμα εντολών αγοράς, που πέρασε τον μέσο όρο πάνω από τις 745 μονάδες ως το πέρας της διαπραγμάτευσης, κρατώντας τον όμως σε αρνητικό πεδίο διαρκώς. Η είσοδος των θεσμικών του δολαρίου έφερε επιπλέον πιέσεις και στο τέλος της ελεύθερης διαπραγμάτευσης ο δείκτης έμεινε πιο κοντά στο ελάχιστο μέρας.\nΟι συνήθως πτωτικές Τράπεζες είχαν σχεδόν σταθερά καθοδική δυναμική και σε πρώτη φάση βρέθηκαν -2,8% κάτω από το κλείσιμο της προηγούμενης ως τις 13:20. Αλλά μετά, με δυνατές σχετικά με την υπόλοιπη σύνοδο πιέσεις, απόκτησαν μεταβολή -4% και πάνω. Οι τράπεζες κατέληξαν να χάσουν -3,68% με την μεγαλύτερη κλαδική απώλεια. Οι ρυθμοί συναλλαγών και οι όγκοι ήταν καλύτεροι από την προηγούμενη μέρα και η τελική εικόνα απόκτησε καθοδική δυναμική που επιβαρύνθηκε όταν εισήλθαν στις συναλλαγές οι διαχειριστές από τις ΗΠΑ, προφανώς γιατί οι μεταβολές των βασικών δεικτών στη Wall Street επηρέασαν τη διάθεσή τους.\nΤο μέγιστο σημειώθηκε στο πρώτο δεκάλεπτο και η τιμή κλεισίματος υπογραμμίζει το ενδιαφέρον για ρευστοποίηση θέσεων και σε μη τραπεζικές μετοχές του 26άρη, με το που σημειώθηκαν τα μέγιστα των απωλειών για τις Τράπεζες και την ΕΕΕ στη συνεδρίαση. Υπήρξε μέσα στη μέρα κίνηση που έδειξε επάνοδο του μίζερου κλίματος. Στις δημοπρασίες δεν υπήρξε ώθηση λόγω των Τραπεζικών μετοχών.\nΉταν μια σύνοδος με μεγαλύτερο εύρος (15,5 μονάδες) σε σχέση με τις 8,9 μονάδες της προηγούμενης και το αποτέλεσμα της ήταν πτωτικό για την κεφαλαιοποίηση του ΧΑ που οδηγήθηκε στα 51,657 από 52,388 εκατ. ευρώ.\nΜέτρησαν αρνητικά οι μεταβολές για τις Τράπεζες, αφού οι επενδυτές έκλεισαν την ΑΛΦΑ στο -4,60% από -2,25%, την ΕΤΕ στο -2,70% από -1,33%, ΕΥΡΩΒ -3,98% από -4,21% και η ΠΕΙΡ -2,37% από -3,80%. Η αγορά σήμερα πέρασε εξαρχής στην κυριαρχία των πωλητών, και κύρια στο πρώτο μέρος όπου ασκήθηκαν ισχυρότερες πιέσεις. Οι μετοχές του FTSEM αντιμετωπίστηκαν χειρότερα από τα blue chip υποχωρώντας-2,12% από -0,16% την προηγούμενη.\nΗ στατιστική εικόνα στο ΧΑ επιδεινώθηκε, όπως προκύπτει από το πλήθος των ανοδικών (5 από 7) blue chip έναντι των καθοδικών (17 από 19) και τριών ΑΔΜΗΕ, ΜΠΕΛΑ και ΟΤΕ αμετάβλητων. Στις 40 μετοχές της κατάταξης με το μεγαλύτερο τζίρο, είχαν άνοδο 5 από 15 την προηγούμενη σύνοδο, και 4 από 2 ήταν στις αμετάβλητες. Άρα, οι 31 από 23 ήταν πτωτικές. Στα 47,054 από 39,252 εκατ. ευρώ του συνολικού τζίρου, τα 24,43 από 17,24 κατευθυνθήκαν στα 4 συστημικά τραπεζικά blue chip. Η συγκέντρωση του ενδιαφέροντος ανέβηκε υπολογίσιμα από τα επίπεδα της προηγούμενης συνόδου και οι συστημικές τράπεζες αποτελούν το 51,91% από 43,92% του συνολικού τζίρου.\nΟι Ευρωπαϊκές αγορές, εμφάνισαν πτωτική δυναμική μετά από πτωτικό ξεκίνημα και ήταν πιο καθοδικό το χρηματιστήριο της Ισπανίας ενώ όλη την ώρα τα futures για τους αμερικάνικους δείκτες είχαν πτωτικές μεταβολές. Όταν τελείωσαν οι συναλλαγές στην Αθήνα, οι μεταβολές αρκετών είχαν αρνητικά πρόσημα και σχετικά μικρό μέγεθος μεταβολής με τους δείκτες της Wall Street σε πτώση από τα πρόσφατα ρεκόρ υψηλών.\nΣτο ΧΑ ο ΓΔ οδηγήθηκε χαμηλότερα -1,46% και έφθασε στις 746,45 από 757,49 μονάδες και ο 25άρης έκλεισε στις 1969,24 από 2002,62 με μεταβολή -1,67%. Οι δημοπρασίες δεν άλλαξαν την τιμή για τον ΓΔ και τον 25άρη, το κλείσιμο έγινε πιο κοντά στο κατώτερο της ημερήσιας διακύμανσής τους.\nΓια να συμβούν τα παραπάνω ο τζίρος διαμορφώθηκε στα 47,054 από 39,252 εκατ. ευρώ και οι συναλλαγές με πακέτα είχαν αξία 3,664 από 5,277 εκατ. ευρώ. Στις μετοχές του 25άρη, χωρίς να ληφθούν υπόψη τα πακέτα κατευθύνθηκαν 41,954 από 32,824 εκατ. ευρώ και στου FTSEM 0,822 από 0,622 εκατ. ευρώ. Ο συνολικός όγκος διαμορφώθηκε στα 45,960 από 37,182 εκατ. τεμάχια. Το πλήθος των ανοδικών ανήλθε σε 24 από 43 των καθοδικών σε 75 από 51 και ο αριθμός των σταθερών διαμορφώθηκε σε 20 από 20.\nΜε δυσοίωνες προσδοκίες ξεκινά η κυριαρχία των σειρών Νοεμβρίου\nΣτη σύνοδο της Πέμπτης 19/10, οι θεσμικοί έδωσαν στον 26άρη πτωτική πορεία και τον κράτησαν σε αρνητικό όλες τις ώρες. του έδωσαν μέγιστο στα 5 πρώτα λεπτά τις 2001,26 μονάδες αλλά η πτωτική δυναμική όρισε το ελάχιστο ημέρας στις 14:17 και ήταν στις 1958,70 μονάδες. Το κλείσιμο έγινε στις 1969,24 μονάδες, με μεταβολή -1,67%. Ο τζίρος στα παράγωγα ορίστηκε στα 28,525 από 25,586 εκατ. ευρώ την περασμένη συνεδρία.\nΓια τη σειρά Οκτωβρίου εμφανίστηκε όγκος 2211 συμβολαίων. Οι ανοικτές θέσεις ανήλθαν σε 1815 από 2691 ΣΜΕ, με εκκαθάριση στις 1963,00 μονάδες. Διακινήθηκαν επίσης 2086 ΣΜΕ λήξης Νοεμβρίου, με ανώτερο στις 2003,00 μονάδες, και κατώτερο τις 1959,00 με 4532 από 3404 ανοικτά συμβόλαια και εκκαθάριση στις 1962,75 μονάδες. Διακινήθηκαν επίσης 6 από 13 ΣΜΕ λήξης Δεκεμβρίου. Οι traders όρισαν προ-πορεία του δείκτη έναντι του ΣΜΕ Νοεμβρίου, που θα γίνει μετά τις 14:15 κυρίαρχη σειρά, κατά 6,50 μονάδες.\nΟι αγοραίοι σημείωναν χθες ότι για τον δείκτη υψηλής κεφαλαιοποίησης (-1,67%) πως το κλείσιμο χαμηλότερα των 1986 - 1977 μονάδων, επιβαρύνει δραματικά την εικόνα, παρά τις σημαντικές βοήθειες που δίνει ανά τακτά διαστήματα ο τίτλος της ΕΕΕ. Ανησυχία θα προκύψει αν ο 26άρης περάσει καθοδικά τις 1963 μονάδες, ενώ σε περίπτωση επιστροφής των αγοραστών πρώτη αντίσταση βλέπουν στις 1995 και δεύτερη στις 2007 μονάδες.\nΟ Γιώργος Αναβαλόγλου της Guardian Trust ΑΧΕΠΕΥ\nΕβδομάδα λήξης Παραγώγων στο δείκτη FTSE26, με την Αγορά να αποκτάει λίγο παραπάνω τζίρο, σε σχέση με τις προηγούμενες ημέρες, που κυριολεκτικά μετρούσε κανείς άνετα μία - μία τις πράξεις στο ταμπλώ. Αυτό το Χρηματιστήριο δεν αντανακλά κάτι το "υγιές" και σίγουρα θα πρέπει να δοθεί η απαραίτητη προσοχή σε αυτό το κομμάτι, ώστε να γίνει πιο ελκυστικό και για τους Εκδότες, όσον αφορά τα έξοδα κλπ, αλλά και για τους Επενδυτές οι οποίοι το μόνο που βλέπουν είναι μία Αγορά να απαξιώνεται ολοένα και περισσότερο.\nΣτα επιμέρους θέματα, χθες είχαμε την απάντηση της κας D. Nouy σε ερώτηση του κου Ν. Χουντή όσον αφορά τις Ελληνικές Τράπεζες στην οποία ξεκαθαρίζει ότι "ο συνολικός δείκτης κεφαλαίου κοινών μετοχών της κατηγορίας 1 (Common Equity Tier 1 - CET1) των τεσσάρων Ελληνικών σημαντικών Ιδρυμάτων διαμορφώθηκε σε 16,7% τον Μάρτιο του 2017 και η ΕΚΤ κρίνει ότι τα τρέχοντα επίπεδα κεφαλαίου των εν λόγω Τραπεζών είναι επαρκή".\nΑυτό βέβαια δεν άλλαξε την εικόνα πίεσης των Τραπεζικών μετοχών, στο Ελληνικό Χρηματιστήριο, απόρροια διαρροών ότι το 80% των προαπαιτούμενων της τρίτης αξιολόγησης δεν έχουν ολοκληρωθεί ως τώρα. Αξίζει, εδώ, να πούμε ότι σε κάθε αξιολόγηση ακολουθείται το ίδιο μοτίβο. Πίεση στην αρχή με τις ειδήσεις να είναι αρνητικές, εωσότου φτάσουμε στο κλείσιμο της αξιολόγησης. Στα πολύ θετικά συγκαταλέγεται η επίσκεψη του Πρωθυπουργού στις ΗΠΑ, με τον Αμερικανό Πρόεδρο να υπόσχεται "ανακούφιση" χρέους και νέες επενδύσεις στη Χώρα μας.\nΕδώ να πούμε ότι αρκεί μια συμφωνία στο DSA του ΔΝΤ, με αυτό των Ευρωπαίων ώστε να συμμετέχουν και τα Ελληνικά ομόλογα στο "QE", με ότι αυτό συνεπάγεται (μείωση του επιτοκίου δανεισμού της Χώρας κλπ) και κατά συνέπεια, τερματισμό των μνημονίων και επιτυχή έξοδο στις Αγορές. Καθαρότερη εικόνα για την Ελληνική Αγορά θα έχουμε μετά την αυριανή λήξη των Παραγώγων. Ως τότε …..υπομονή.\nΟι ασιατικές μετοχές μετά από την αρχική υποτονικότητα κέρδισαν σήμερα Παρασκευή 20/10 και το δολάριο ισχυροποιήθηκε αφού η Γερουσία των ΗΠΑ ενέκρινε ένα σχέδιο προϋπολογισμού για το οικονομικό έτος 2018 που θα προετοιμάσει το έδαφος για τους Ρεπουμπλικάνους να περάσουν ένα πακέτο φόρων χωρίς στήριξη από τους Δημοκρατικούς.\nΜε 51 ψήφους υπέρ έναντι 49, η ελεγχόμενη από τους Ρεπουμπλικάνους Γερουσία ψήφισε το σχέδιο του προϋπολογισμού αργά την Πέμπτη, που έφθασε το έλλειμμα στα 1,5 τρισεκατομμύρια δολάρια κατά την επόμενη δεκαετία, για να αντισταθμίσει τις προτεινόμενες φορολογικές περικοπές. Η απόδοση 10ετών κρατικών ομολόγων αυξήθηκε σε 2,346% από το κλείσιμο των ΗΠΑ στο 2,321% την Πέμπτη.\nΟ ευρύτερος δείκτης MSCI για μετοχές της Ασίας-Ειρηνικού εκτός της Ιαπωνίας, ο οποίος σκαρφάλωσε σε κορυφή 10ετίας την Τρίτη, αυξήθηκε κατά 0,3%, αλλά για την εβδομάδα μειώθηκε ελαφρά.\nΟι μετοχές στη Νέα Ζηλανδία . ήταν επίπεδες μετά από 13 ανοδικές συνόδους, αφού το πρώτο Εθνικιστικό Κόμμα της Νέας Ζηλανδίας συμφώνησε να σχηματίσει νέα κυβέρνηση με το κεντροαριστερό Εργατικό Κόμμα μετά από εβδομάδες πολιτικών διαπραγματεύσεων, τερματίζοντας την δεκαετία που η κεντροδεξιά του Εθνικού Κόμματος κατείχε την εξουσία.\nΟ Nikkei της Ιαπωνίας διέγραψε τις προηγούμενες απώλειες και έφτασε κατά +0,1% υψηλότερα, με εβδομαδιαία άνοδο 1,5%. Ο Nikkei κατέγραψε την 13η νικήτρια συνεδρία του την Πέμπτη, τη μεγαλύτερη σειρά του από το 1988. Μια 14η μέρα θα όριζε το μεγαλύτερο σερί ανοδικών κλεισιμάτων από το 1961.\nΟι μετοχές των ΗΠΑ ήταν σχεδόν επίπεδες την Πέμπτη, ενώ η Apple Inc. (AAPL.O) υποχώρησε 2,4% από τα σημάδια χαμηλής ζήτησης για το iPhone 8, γεγονός που αναγκάζει τους αναλυτές και τους επενδυτές να αμφισβητήσουν τη στρατηγική της εταιρείας για τα πιο πρόσφατα κινητά. Το δολάριο υποχώρησε και οι αποδόσεις των ομολόγων των ΗΠΑ υποχώρησαν την Πέμπτη μετά από μια έκθεση όπου ο Πρόεδρος Donald Trump κλίνει προς τον Jerome Powell ως επόμενο πρόεδρο της Ομοσπονδιακής Τράπεζας.\nΟ δείκτης δολαρίου, ο οποίος παρακολουθεί το νόμισμα έναντι ενός καλαθιού έξι μεγάλων ανταγωνιστών του, αυξήθηκε κατά 0,2% στο 93,446, σημειώνοντας αύξηση της τάξης του 0,4% για την εβδομάδα.\nΤο δολάριο σημείωσε άνοδο 0,6%, φθάνοντας στα 113,19 γιέν, φθάνοντας στο +1,2% την εβδομάδα, καθώς οι επενδυτές περίμεναν τις ιαπωνικές γενικές εκλογές της Κυριακής. Ο κυβερνών συνασπισμός του πρωθυπουργού Shinzo Abe αναμένεται να εξασφαλίσει την πλειοψηφία των δύο τρίτων στις γενικές εκλογές της Κυριακής.\nΤο ευρώ ήταν -0,3% χαμηλότερα στα 1,1816 δολάρια, κινούμενος πίσω προς το χαμηλό της εβδομάδας των 1,1730 δολαρίων.\nΣτην Ευρώπη, οι μετοχές σημείωσαν τη μεγαλύτερη πτώση τους σε δύο μήνες λόγω ανησυχιών για πολιτικές αναταραχές στην Ισπανία και μετά από απογοητευτικά αποτελέσματα μεγάλων εταιρειών όπως η Unilever, η Publicis της Γαλλίας και η Kion της Γερμανίας.\nΗ κεντρική κυβέρνηση της Ισπανίας δήλωσε την Πέμπτη ότι θα αναστείλει την αυτονομία της Καταλονίας και θα επιβάλει την άμεση κυριαρχία, αφού ο αρχηγός της περιοχής απειλούσε να προχωρήσει σε επίσημη διακήρυξη ανεξαρτησίας εάν η Μαδρίτη δεν θελήσει να πραγματοποιήσει συνομιλίες.


CLOPYPASTE: Φυσικές λύσεις σε καθημερινά προβλήματα...\nΑν είστε από αυτούς που η επίσκεψη στον γιατρό δεν είναι και το καλύτερό σας, οι προτάσεις που ακολουθούν για να αντιμετωπίσετε καθημερινά θέματα υγείας και προσωπικής υγιεινής, σίγουρα σας αφορούν.\nΑυτό βέβαια ισχύει για τις περιπτώσεις που δεν χρειάζεται να χρησιμοποιήσετε φαρμακευτική αγωγή.\nΑν πρόκειται όμως για απλά και συνηθισμένα προβλήματα, όπως π.χ. η κακοσμία των ποδιών, ο λόξιγκας ή μία φουσκάλα στα πόδια, ακολουθήστε τις παρακάτω σπιτικές συνταγές και δεν θα χάσετε.\nΤο αντισηπτικό υγρό για τις στοματικές πλύσεις, μπορεί να αποδειχθεί σωτήριο για τις φουσκάλες. Χρησιμοποιήστε το τρεις φορές την ημέρα τοπικά, μέχρι να περάσει ο πόνος και να μειωθεί η φουσκάλα.\nΥπάρχει βότκα στο σπίτι; Μην την πιείτε, βάλτε τη στα πέλματα. Όσο παράδοξο κι αν ακούγεται, ένα μασάζ ποδιών με βότκα θα εξαφανίσει την μυρωδιά. Εκτός από τα πόδια πάντως, η βότκα αφαιρεί τις άσχημες μυρωδιές από πολλές επιφάνειες και υλικά.\nΦάτε ένα κουταλάκι του γλυκού ζάχαρη και ο λόξιγκας θα σταματήσει μέσα σε λίγα λεπτά.\nΛιώστε μία ντομάτα και αλείψτε με τον πολτό το πρόσωπό σας. Αφήστε το για μία ώρα και ξεπλύνετε με νερό. Αποτελεί μια εξαιρετική θεραπεία για λιπαρές επιδερμίδες.\nΒάλτε ένα μολύβι στα δόντια σας και καταπολεμήστε τους πονοκεφάλους. Θα σας προστατεύσει από το σφίξιμο του σαγονιού λόγω της πίεσης στο κεφάλι, αποτρέποντας περισσότερους πονοκεφάλους.\nΚάντε μασάζ ποδιών χρησιμοποιώντας ένα μπαλάκι του τένις. Η μπάλα του τένις μπορεί να χρησιμοποιηθεί και για πόνους στην πλάτη με τη βοήθεια ενός τοίχου.\nΜια συνηθισμένη αιτία ναυτίας είναι η υπερέκκριση σάλιου. Καταναλώνοντας ελιές ή χυμό λεμονιού στεγνώνει το στόμα και καταπολεμάται το αίσθημα της ζαλάδας.\nΛίγο τριμμένο γαρύφαλλο πάνω στην πληγή μπορεί να αποτρέψει πιθανές μολύνσεις. Επίσης, το γαρύφαλλο μπορεί να λειτουργήσει και ως ήπιο αναλγητικό.\nΟρισμένα φρούτα και λαχανικά λειτουργούν σαν φυσικές οδοντόβουρτσες. Τα μήλα, ειδικότερα, περιέχουν ένα ένζυμο που βοηθά στον φυσικό καθαρισμό των δοντιών.\nΠρόσφατη έρευνα έδειξε ότι η αυτοκόλλητη ταινία μπορεί να αντιμετωπίσει αποτελεσματικά τις μυρμηγκιές. Το μόνο που χρειάζεται είναι να καλύψετε τη μυρμηγκιά με την κολλητική ταινία. Κάθε τρεις ημέρες αφαιρείτε το νεκρό δέρμα γύρω από τη μυρμηγκιά, μαζί με την ταινία, και τοποθετείτε μία νέα. Η μυρμηγκιά θα εξαφανιστεί σε χρόνο ρεκόρ.


ΑΕΚ: Οι πιο ακριβές πωλήσεις στην ιστορία της | Contra.gr\nΟ Πέτρος Μάνταλος θα μπορούσε να προσφέρει στην ΑΕΚ ένα τεράστιο ποσό, αν δεν 'κολλούσε' η μετακίνησή του στην Αλ Νασρ. Το ρεκόρ 12ετίας, πάντως, καταρρίφθηκε φέτος, έστω κι αν η Ένωση έχει πάρει ελάχιστα χρήματα συνολικά από πωλήσεις παικτών.\nΟ Σωκράτης Παπασταθόπουλος της ΑΕΚ πανηγυρίζει με τον Τραϊανό Δέλλα γκολ που σημείωσε στην αναμέτρηση με τον ΠΑΟΚ για τη Super League 2007-2008 στο γήπεδο της Τούμπας | Κυριακή 13 Απριλίου 2008 EUROKINISSI SPORTS\nUPDATE 02/09/2020 Η ΑΕΚ ήρθε σε συμφωνία με την Κοπεγχάγη για τη μεταγραφή του Μάριου Οικονόμου για 1.000.000 ευρώ, ποσό που κατατάσσει τον διεθνή αμυντικό στη 10η θέση της λίστας των πιο ακριβών πωλήσεων του συλλόγου..\nΗ μεταγραφή του Πέτρου Μάνταλου από την ΑΕΚ στην Αλ Νασρ 'ναυάγησε', με συνέπεια ο αρχηγός της Ένωσης να μην γίνει η 2η πιο ακριβή πώληση στην ιστορία του συλλόγου. Η πρώτη πραγματοποιήθηκε προ ημερών, όταν ο Βασίλης Μπάρκας κατέληξε στη Σέλτικ, όπου πήρε γάντια βασικού αμέσως.\nΟ διεθνής τερματοφύλακας θα γεμίσει τα 'κιτρινόμαυρα' ταμεία με 5.000.000 ευρώ, ενώ ο Μάνταλος θα το έκανε με ένα κατάτι μικρότερο ποσό, δηλαδή με 4.300.000 ευρώ. Δύο deals πολύ πιο πάνω από όλες τις άλλες συμφωνίες που είχε κάνει η ομάδα τις προηγούμενες δεκαετίες, σύμφωνα με το ρεπορτάζ και τα (ορισμένες φορές εσφαλμένα) στοιχεία του Transfermarkt.\nΟι πιο ακριβοί ήταν στόπερ\nΤο 'ταβάνι' της ΑΕΚ για πάνω από μια 10ετία ήταν τα 3.800.000 ευρώ που είχε εισπράξει από την Τζένοα για τον Σωκράτη Παπασταθόπουλο. Ο -τότε- 20χρονος στόπερ είχε αφήσει θετικές εντυπώσεις στους 'γκριφόνι', οι οποίοι κάλυψαν τη ρήτρα του (κι έδωσαν κάτι παραπάνω) και τον απέκτησαν με τη γνωστή συνέχεια. Τη μεταγραφή του Παπασταθόπουλου πλησίασε ένας άλλος στόπερ της ΑΕΚ, ακριβώς 10 χρόνια αργότερα. Ήταν το 2018, όταν έπειτα από ένα σίριαλ η Άντερλεχτ έδινε 3.200.000 ευρώ στην ελληνική ομάδα για να αποκτήσει τον Όγκνιεν Βράνιες, σε ένα deal που εκείνη τη στιγμή φαινόταν επικερδές και για τις δύο ομάδες. Φευ... Το top-3 της ΑΕΚ μέχρι τώρα περιελάμβανε μόνο στόπερ, αφού το... χάλκινο μετάλλιο ανήκει στον πρώτο Έλληνα που αγωνίστηκε με τη Λίβερπουλ, στον Σωτήρη Κυργιάκο, ο οποίος πωλήθηκε το καλοκαίρι του 2009 για 3.000.000 ευρώ.\nΠερίπου αυτά ήταν και τα χρήματα που δεν μπορούσε να αρνηθεί η ΑΕΚ των μυρίων προβλημάτων 2 χρόνια αργότερα για τον Νάτσο Σκόκο (από την Αλ Αΐν), μία πώληση που... στοίχειωσε τον κόσμο της ομάδας, ο οποίος επιζητά μέχρι και σήμερα την επιστροφή του Αργεντινού επιθετικού. Ψηλά είναι επίσης κι η πώληση του Κώστα Κατσουράνη το 2006, κατόπιν επιθυμίας του τότε προπονητή της Μπενφίκα, Φερνάντο Σάντος, για 2.300.000 ευρώ.\nΗ τρελή περίπτωση του Ρουίς\nΤο να καταγράψεις με ακρίβεια τα μεταγραφικά ποσά σχεδόν όλων των πρωταθλημάτων του κόσμου δεν είναι ανθρωπίνως δυνατό και γι' αυτό ακόμα και το Transfermarkt υποπέφτει σε σφάλματα. Ορισμένα είναι μεγάλα, με συνέπεια για τις λίστες του ο Εμανουέλ Ρουίς είναι η 7η πιο ακριβή πώληση της ΑΕΚ, φέρνοντας στον σύλλογο 1.700.000 ευρώ το καλοκαίρι του 2001 για να πάει στην Ουνιόν Σάντα Φε. Πρόκειται φυσικά για λάθος, αφού ο ποδοσφαιριστής ούτε κόστισε ούτε πήγε λεφτά στην ΑΕΚ.\nΟ Εμανουέλ Ρουίς της ΑΕΚ σε στιγμιότυπο με τους Γκάμπρι και Τσάβι της Μπαρτσελόνα για τον 1ο αγώνα των προημιτελικών του Κυπέλλου UEFA 2000-2001 στο 'Νίκος Γκούμας' | Πέμπτη 15 Φεβρουαρίου 2001 EUROKINISSI SPORTS\nΗ περίπτωσή του προστέθηκε στις μεταγραφές γεμάτες ιδιαιτερότητες εκείνη την εποχή για την Ένωση, με ξένους παίκτες που έρχονταν στην Ελλάδα ακόμα και για μερικούς μήνες και έφευγαν χωρίς να το καταλάβει κανείς. Ο Ρουίς είχε αποκτηθεί από την Μπόκα Τζούνιορς το καλοκαίρι του 2000. Σύμφωνα με ένα αργεντίνικο ρεπορτάζ που υπάρχει στο διαδίκτυο, κόστισε 1.600.000 ευρώ για το 60% των δικαιωμάτων του, ωστόσο η πραγματικότητα είναι πως αποκτήθηκε ως ελεύθερος, ίσως με κάποιους όρους σε περίπτωση πώλησης. Έναν χρόνο αργότερα, ύστερα από 39 αγώνες και 7 γκολ σε όλες τις διοργανώσεις, παραχωρήθηκε στην Ουνιόν Σάντα Φε ως δανεικός και όχι για 1.700.000 ευρώ, όπως διατείνεται το Transfermarkt. Όταν επέστρεψε τον Ιούλιο του 2002, έμεινε για λίγους μήνες στην ΑΕΚ χωρίς συμμετοχή, για να φύγει για την Ταγέρες τον Ιανουάριο του 2002, επίσης χωρίς χρηματικό αντίτιμο.\nΣφάλμα υπάρχει και με άλλον ξένο ποδοσφαιριστή. Ο Πάπα Μπούμπα Ντιόπ αποκτήθηκε από την ΑΕΚ το καλοκαίρι του 2010 και στο συμβόλαιό του υπήρχε ρήτρα που του επέτρεπε να φύγει για 250.000 ευρώ αν είχε πρόταση από ομάδα των Big-5 πρωταθλημάτων, από την Αραβία ή από άλλη ομάδα στην Ελλάδα. Η πρόταση που του ήρθε το επόμενο καλοκαίρι ήταν από τη Γουέστ Χαμ, η οποία όμως αγωνιζόταν στην Championship. Ο παίκτης έφυγε ως ελεύθερος (ώστε η ΑΕΚ να γλιτώσει και τον μισθό του), ωστόσο στο Transfermarkt υπάρχει ποσό μεταγραφής.\nΟι 7ψήφιες πωλήσεις\nΑν βγάλουμε από την εξίσωση τον Ρουίς, μόλις 10 πωλήσεις της ΑΕΚ έχουν πιάσει 7ψήφιο ποσό. Η τελευταία της λίστας ήταν ίσως κι η πιο... σοκαριστική, αφού τον Αύγουστο του 2008 ο Ριβάλντο δέχθηκε ένα απίθανο συμβόλαιο από την Κουρούφτσι του Ουζμπεκιστάν, το οποίο δεν μπορούσε να αρνηθεί. Άφησε στα κρύα του λουτρού την ΑΕΚ, η οποία πήρε απλά 1.000.000 ευρώ από τους Ουζμπέκους.\nΤα περισσότερα χρόνια κατά τα οποία τα οικονομικά στο διεθνές ποδόσφαιρο 'γιγαντώθηκαν', η ΑΕΚ ακολουθούσε αντίστροφη πορεία στα δικά της οικονομικά. Ο σύλλογος αντιμετώπισε μεγάλα ζητήματα, γέμισε με χρέη ανά περιόδους και στο τέλος έφτασε να αγωνίζεται στη Γ' Εθνική εξαιτίας τους. Γι' αυτόν τον λόγο, όταν είχε στο ρόστερ της παίκτες με αξιοπρεπή παρουσία και μεταπωλητική αξία, δεν είχε τον τρόπο να τους παραχωρήσει για το αντίτιμο που έπρεπε.\nΟι Νάτσο Σκόκο, Βασίλης Πλιάτσικας και Αντώνης Ρίκκα (από αριστερά προς τα δεξιά) της ΑΕΚ σε στιγμιότυπο της θερινής προετοιμασίας στο Ζάλτσμπουργκ | Τετάρτη 9 Ιουλίου 2008 EUROKINISSI SPORTS/ΚΩΣΤΑΣ ΓΕΩΡΓΟΠΟΥΛΟΣ\nΩς εκ τούτου, ποδοσφαιριστές σε καλή ηλικία, με ταλέντο και προοπτική πωλήθηκαν για μερικές εκατοντάδες χιλιάδες ευρώ ακόμα και σε εύρωστες ομάδες του εξωτερικού. Ο Βίκτωρας Κλωναρίδης στη Λιλ, ο Λεονάρντο στην Τζέονμπουκ Μότορς, ο Εντίνιο στη Μάλαγα, ο Βασίλης Πλιάτσικας στη Σάλκε θα μπορούσαν να πιάσουν περισσότερα χρήματα, αν η ΑΕΚ είχε κάποιο διαπραγματευτικό ατού.\nΥπάρχουν και ορισμένες περιπτώσεις που ποδοσφαιριστές φέρονται να έχουν προσφέρει χρήματα στην ΑΕΚ από τη μεταγραφή τους βάσει Transfermarkt, ωστόσο τα έσοδα της ομάδας δεν είναι... μεταγραφικά. Για παράδειγμα, η Εσπανιόλ 'φλέρταρε' με τον Ντίντακ Βιλά για καιρό, μέχρι που ο Ισπανός μπακ αποφάσισε να πιέσει τις καταστάσεις, εκβιάζοντας τη μετακίνησή του. Δεν περίμενε τις δύο ομάδες να τα βρουν, αντιθέτως απουσίασε από τις υποχρεώσεις της ΑΕΚ και εμφανίστηκε σε εκείνες της ισπανικής ομάδας. Προκειμένου να μην πάρει η υπόθεση τη δικαστική οδό, επήλθε συμβιβασμός και ο παίκτης έδωσε από την τσέπη του 200.000 ευρώ και πήρε την ελευθέρας. Φυσικά, αυτό το ποσό δεν μπορεί να λογιστεί ως μεταγραφικό.\nΟμοίως, το ίδιο ποσό πήρε η ΑΕΚ από τη μετακίνηση του Παναγιώτη Ταχτσίδη στην Τζένοα το καλοκαίρι του 2010. Όμως η πραγματικότητα ήταν πως ο -τότε- 19χρονος μέσος πήγε ως ελεύθερος στην ιταλική ομάδα και αυτά τα χρήματα αφορούσαν τα τροφεία του.\nΟΙ ΠΩΛΗΣΕΙΣ ΠΑΙΚΤΩΝ ΤΗΣ ΑΕΚ ΣΤΟ TRANSFERMARKT*\n# Ποδοσφαιριστής Έτος Σε Ποσό\n1 Βασίλης Μπάρκας 08/2020 Σέλτικ 5.000.000\n2 Σωκράτης Παπασταθόπουλος 08/2008 Τζένοα 3.800.000\n3 Όγκνιεν Βράνιες 07/2018 Άντερλεχτ 3.200.000\n4 Σωτήρης Κυργιάκος 08/2009 Λίβερπουλ 3.000.000\n5 Νάτσο Σκόκο 07/2011 Αλ Αΐν 2.800.000\n6 Κώστας Κατσουράνης 07/2006 Μπενφίκα 2.300.000\n7 Βασίλης Τσιάρτας 07/1996 Σεβίλλη 1.500.000\n- Ντάνιελ Τόζερ 07/2008 Γκενκ 1.500.000\n9 Βασίλης Μπορμπόκης 07/1997 Σέφιλντ Γιουνάιτεντ 1.250.000\n10 Ριβάλντο 08/2008 Μπουνιοντκόρ 1.000.000\n- Μάριος Οικονόμου 09/2020 Κοπεγχάγη 1.000.000\n11 Εντίνιο 07/2009 Μάλαγα 900.000\n- Λεονάρντο 07/2012 Τζέονμπουκ Μότορς 900.000\n13 Βίκτωρ Κλωναρίδης 07/2012 Λιλ 800.000\n14 Έλντερ Μπαρμπόσα 08/2016 Αλ Γουάσλ 750.000\n15 Τάσος Μπακασέτας 07/2019 Αλάνιασπορ 700.000\n16 Όλεγκ Βενγκλίνσκι 06/2007 Τσερνομόρετς 600.000\n- Στέφανο Σορεντίνο 07/2009 Κιέβο 600.000\n18 Μιχάλης Καψής 07/2004 Μπορντό 500.000\n19 Ράμος 01/2009 Μόζι Μιρίμ 350.000\n20 Ηλίας Κυριακίδης 07/2007 ΑΕΛ 300.000\n- Βασίλης Πλιάτσικας 07/2009 Σάλκε 300.000\n- Γρηγόρης Μάκος 07/2012 Μόναχο 1860 300.000\n23 Γιώργος Γιακουμάκης 08/2020 Φένλο 200.000\n24 Γιώργος Τόφας 07/2009 Ανόρθωση 75.000\n25 Χάρης Παππάς 07/2008 Ξάνθη 60.000\n* Δεν υπολογίζονται τα ποσά που εισπράχθηκαν για δανεισμούς, ως τροφεία ή ως μπόνους\n** Ορισμένες λάθος πληροφορίες του Transfermarkt έχουν διορθωθεί στον άνωθεν πίνακα.\nΑΕΚ ΕΛΛΑΔΑ SUPER LEAGUE INTERWETTEN ΣΩΚΡΑΤΗΣ ΠΑΠΑΣΤΑΘΟΠΟΥΛΟΣ ΕΛΛΗΝΕΣ ΠΑΝΤΟΥ ΓΙΩΡΓΟΣ ΓΙΑΚΟΥΜΑΚΗΣ ΤΑΣΟΣ ΜΠΑΚΑΣΕΤΑΣ


Άνοιξαν οι φάροι της Άνδρου! | AndriakiPress\nΆνοιξαν οι φάροι της Άνδρου!\nΞεκίνησε τη λειτουργία της, την Τετάρτη 5 Αυγούστου, η έκθεση με τον τίτλο «Πέτρινοι Φάροι: Από το χθες στο σήμερα». Η έκθεση που διοργανώθηκε σε συνεργασία του Εργαστηρίου Δομικών Υλικών του Αριστοτελείου Πανεπιστημίου Θεσσαλονίκης, της Υπηρεσίας Φάρων, του Δήμου Άνδρου και της Ομάδας «Φάρος 8022» λειτούργησε στο κατάστημα Παπαπαναγιώτου, στο Γαύριο μέχρι τις 30 Αυγούστου. Την επιμέλειά της είχε ο αρχιτέκτων – μηχανικός κ. Ανδρέας Χαλάς.\nΤα εκθέματα αφορούσαν πληροφορίες και υλικό από τους φάρους της Άνδρου και από φάρους σε όλη την Ελλάδα και παράλληλα πραγματοποιήθηκαν ανοιχτή ημερίδα για το κοινό επισκέψεις στους φάρους της «Γριάς» και της «Φάσας», που θα είναι ανοικτοί για το κοινό.Με την ευκαιρία της έκθεσης γίνεται γνωστό πως έχει ολοκληρωθεί η μελέτη αποκατάστασης του Φάρου του Γαυρίου, η αναστήλωση του οποίου αποτελεί βασική προτεραιότητα. Η μελέτη, την οποία ολοκλήρωσε η ομάδα «Φάρος 8022» (η οποία έχει εργαστεί εθελοντικά) εγκρίθηκε από όλες τις αρμόδιες υπηρεσίες και θα ξεκινήσει να υλοποιείται αμέσως μόλις εξασφαλισθεί η χρηματοδότηση του έργου.\nΠαράλληλες εκδηλώσεις έγιναν ως ακολούθως:\n13.8.2015:Προβολή ντοκιμαντέρ. Συζήτηση με τον φαροφύλακα ε.α. Ι.Ρέρρα.\n16.8.2015:Προβολή ντοκυμαντέρ. Παιδικό πρόγραμμα (ζωγραφική-κατασκευή).\n17.8.2015:Επίσκεψη στον Φάρο της Γριάς, στα Άχλα. Για περισσότερες πληροφορίες, επικοινωνήστε με το 69734015686973401568.\n19.8.2015:Ημερίδα «Πέτρινοι Φάροι, από το χθες στο σήμερα». Το πρόγραμμα:\n«Το Ελληνικό Φαρικό Δίκτυο», Παναγιώτης Χιώτης (Προϊστάμενος έργων της υπηρεσίας Φάρων του Π.Ν.). «Πέτρινοι φάροι: Μνημεία Πολιτιστικής Κληρονομιάς», Ιωάννα Παπαγιάννη (Καθηγήτρια ΑΠΘ), Βασιλική Πάχτα (Δρ Αρχιτέκτων, Συντηρήτρια). «Πέτρινοι φάροι: Πόλοι πολιτιστικού τουρισμού», Βασιλική Πάχτα (Δρ Αρχιτέκτων, Συντηρήτρια), Ιωάννα Παπαγιάννη (Καθηγήτρια ΑΠΘ). «Ο φάρος 8022», Σοφία – Αθηνά Μπαρτζώκα (Αρχιτέκτων Μηχανικός).\n-«Φάροι & Φαροφύλακες της Άνδρου», Δημήτρης Τριδήμας (Αντιπλοίαρχος Π.Ν. Ε.Α.). «Ο Ρώσος ναύαρχος Φιλοσοφώφ, που κατέληξε φαροφύλακας στην Ελλάδα». Γιώργος Παπαδόπουλος, συγγραφέας του βιβλίου «Παλαιοί πέτρινοι φάροι και φανοί στις ελληνικές θάλασσες». «Φαροφύλακες, η ζωή των φαροφυλάκων από το 1887 ως σήμερα», Νίκος Δάβαρης, Ελίνα Χριστοδουλάκη (Αρχιτέκτονες Μηχανικοί). «Τα ταξίδια των Φάρων», Νίκος Μπένος Πάλμερ (Γλύπτης – ειδικός ερευνητής φάρων). «Η νέα γενιά Φαροφυλάκων», Ανδρέας Χαλάς (Αρχιτέκτων Μηχανικός)\n22.8.2015:Παιδικό πρόγραμμα (ζωγραφική -κατασκευή).\n25.8.2015:Προβολή ντοκιμαντέρ. Συζήτηση με τον φαροφύλακα ε.α. Μ.Τριανταφυλλάκη.\n26.8.2015:Προβολή ντοκιμαντέρ. Συζήτηση με τον φαροφύλακα ε.α. Ι.Ρέρρα


Επιστρεπτέα Προκαταβολή 5: Κόβει η κυβέρνηση τα ελάχιστα ποσοστά ενίσχυσης\nΒασική αλλαγή για τον επόμενο κύκλο είναι ότι δεν θα υπάρχουν ελάχιστα ποσά ενίσχυσης. Συγκεκριμένα, δεν θα υπάρχει το ελάχιστο των 1.000 ευρώ ως ενίσχυση για τις πληττόμενες προσωπικές εταιρείες, χωρίς προσωπικό και ταμειακή μηχανή. Επίσης, δεν θα υπάρχει το ελάχιστο ποσό ενίσχυσης των 2.000 ευρώ για όλες τις επιχειρήσεις ανεξαρτήτου μεγέθους, οι οποίες ανέστειλαν τη δραστηριότητά τους με κρατική εντολή. Μάλιστα, όσοι εισέπραξαν αυτά τα ποσά από τον τέταρτο κύκλο ενώ δικαιούνταν λιγότερα με βάση τον τύπο, σε αυτόν το κύκλο θα πάρουν λιγότερα. Για παράδειγμα, αν μια προσωπική εταιρεία χωρίς προσωπικό και ταμειακή μηχανή η οποία ανέστειλε τη δραστηριότητά της στις 6 Νοεμβρίου με κρατική εντολή και μπήκε στην Επιστρεπτέα Προκαταβολή 4, έχοντας μείωση του τζίρου για το δίμηνο Σεπτεμβρίου - Οκτωβρίου 1.500 ευρώ σε σύγκριση με το ίδιο διάστημα του 2019 ενισχύθηκε με το ελάχιστο των 2.000 ευρώ.\nΗ ίδια εταιρία, έχει δικαίωμα να ενταχθεί και στον πέμπτο κύκλο Επιστρεπτέας Προκαταβολής. Ας υποθέσουμε ότι η μείωση τζίρου για το δίμηνο Νοεμβρίου - Δεκεμβρίου ήταν επίσης 1.500 ευρώ. Επειδή στον 5ο κύκλο η ενίσχυση θα αφορά το τετράμηνο Σεπτεμβρίου - Δεκεμβρίου ο τύπος της επιστρεπτέας θα δώσει ένα αρχικό ύψος ενίσχυσης 3.000 ευρώ .Ωστόσο από το ποσό αυτό θα αφαιρεθούν τα 2.000 ευρώ που έλαβε ήδη και τελικά θα πιστωθούν στον λογαριασμό της 1.000 ευρώ.\nΜε άλλα λόγια, αυτός ο κύκλος δεν θα έχει ελάχιστες ενισχύσεις. Το ποσό κάθε ενίσχυσης θα ορίζεται από τον αλγόριθμο του ΥΠΟΙΚ και θα αποδίδεται αφού αφαιρεθεί τυχόν ενίσχυση από τον προηγούμενο κύκλο. Όσοι πάλι δεν μπήκαν στον τέταρτο κύκλο Επιστρεπτέας Προκαταβολής μπορούν να μπουν στον 5ο και να διεκδικήσουν ενίσχυση για το τετράμηνο Σεπτεμβρίου - Δεκεμβρίου.\nΣυγκλόνισε η Ιωάννα Παλιοσπύρου στην πρώτη της τηλεοπτική συνέντευξη


Ζωντανός ο Εθνικός Άχνας.Νίκη φιλί της ζωής επί της Δόξας (2-1) – Athlitiki\nΖωντανός ο Εθνικός Άχνας.Νίκη φιλί της ζωής επί της Δόξας (2-1)\nΟ Εθνικός νίκησε με 2-1 την Δόξα στο πλαίσιο της δεύτερης αγωνιστικής των πλέι άουτ και ανέβηκε στους 25 βαθμούς, παρέμεινε στους 31 βαθμούς η ομάδα της Κατωκοπιάς.Με τη νίκη του Ο Εθνικός παρέμεινε ζωντανός στη μάχη για σωτηρία αν και βρίσκεται ακόμα σε πολύ δύσκολη θέση ωστόσο υπάρχουν πολλά παιχνίδια και το τρίποντο του δίνει οξυγόνο για τη συνέχεια αφού οι παίκτες του έδειξαν θέληση και αποφασιστικότητα να συνεχίσουν την μάχη. Για την Δόξα η ήττα δεν είναι καταστροφή αλλά δεν της επιτρέπει να νιώθει σιγουριά\nΆνοιξε το σκορ στο 28′ ο Μάιντεβατς, έκανε το 2-0 στο 78′ ο Μάριος Ηλία, με τον Καλό να διαμορφώνει το τελικό αποτέλεσμα στις καθυστερήσεις του αγώνα.\nΗ Δόξα ξεκίνησε πιο επιθετικά στην αναμέτρηση, με την πάροδο του χρόνου ο Εθνικός ισορρόπησε και κατάφερε να δημιουργήσει περισσότερες ευκαιρίες για το γκολ.\nΣτο 28’ του αγώνα οι γηπεδούχοι πήραν προβάδισμα με τον Ντόλεζαλ να τροφοδοτεί τον Μάιντεβατς που άνοιξε μετά από ωραία ατομική ενέργεια και σουτ.\nΟ Εθνικός με… προίκα το υπέρ του σκορ μπήκε στο δεύτερο ημίχρονο με στόχο να «σκοτώσει» το ματς κυρίως από στημένες φάσεις και αντεπιθέσεις.\nΤο παιχνίδι άνοιξε περισσότερο απόρροια και του ρευστού σκορ με τον Εθνικό αν διαχειρίζεται με ιδανικό τρόπο το προβάδισμα.\nΣτο 78’ ο Μάριος Ηλία ο οποίος μπήκε στο ματς ως αλλαγή πέντε λεπτά νωρίτερα έκανε το 2-0. Μετά από υποδειγματική αντεπίθεση τελικός αποδέκτης ήταν ο Μάριος Ηλία ο οποίος με πλασέ διπλασίασε τα γκολ της ομάδας του. Στις καθυστερήσεις του αγώνα ο Καλό μείωσε σε 2-1 διαμορφώνοντας το τελικό αποτέλεσμα.\nΕθνικός (Η.Χαραλάμπους):Μπογκατίνοφ, Γκόρουπετς, Περατικός, Κ.Ηλία, Ντόλεζαλ (Παπαγεωργίου 46′), Χουντόμπιακ, Κυπριανού, Ταράσοφς, Ουαλί, Μαΐντεβατς (Μ.Ηλία 73′), Ζάκπα(94΄Κουμή)\nΣτον πάγκο: Στρατηλάτης, Ιωάννου, Χαραλάμπους, Ντέιβισον, Χριστοφή, Κουμής, Κονέ\nΔΟΞΑ(Κ.Σακκάς):Σισκόφσκι, Εγγλέζου, Μουκτάρης, Άδωνη, Τραϊτσέφσκι, Μπόλιεβιτς (Γκλίσιτς 69′), Οικονομίδης, Λουίς Κάρλος, Μπιλάλ (Καλό 57′), Ασαμόα, Σαντίκ\nΣτον πάγκο: Παρασκευά, Ντα Κόστα, Μπουλότ, Φασουλιώτης, Γκολομπάρτ\nΚΙΤΡΙΝΕΣ: Ταράσοφς, Χουντόμπιακ, Κυπριανού / Λουίς Κάρλος, Άδωνη, Μουκτάρη.


H Microsoft θα εξαγοράσει το Linkedin !\nΣε συμφωνία για την εξαγορά του μέσου επαγγελματικής δικτύωσης LinkedIn, έναντι 26,2 δισεκατομμυρίων δολαρίων, έφτασε η Microsoft. Η Microsoft θα καταβάλει 196 δολάρια ανά μετοχή της LinkedIn, δηλαδή σχεδόν 50% πάνω από την τιμή κλεισίματος της Παρασκευής στο Χρηματιστήριο της Νέας Υόρκης. Το τίμημα θα δοθεί σε μετρητά.\nΠρόκειται για τη μεγαλύτερη εξαγορά στη μακρά ιστορία της Microsoft και εντάσσεται στο πλαίσιο των προσπαθειών της να αποκτήσει ένα μεγαλύτερο «οικοσύστημα» εφαρμογών και υπηρεσιών πέρα από τις τυπικές παροχές των Windows, ώστε να μπορέσει να ανταγωνιστεί πιο αποτελεσματικά κολοσσούς όπως η Google και η Apple.\nΤο δίκτυο επαγγελματικών προφίλ που διαθέτει η LinkedIn μπορεί να συνδυαστεί με τη σουίτα εργασίας Office για καλύτερο μοίρασμα και προώθηση κειμένων ή δεδομένων. Μπορεί επίσης να ταιριάξει με άλλες υπηρεσίες που ήδη προσφέρει η Microsoft, όπως λογισμικό εξυπηρέτησης πελατών.\nΜετά την ανακοίνωση της συμφωνίας οι μετοχές της LinkedIn ενισχύθηκαν κατά περισσότερο από 40%, ξεπερνώντας τα 192 δολάρια. Το πρώτο εξάμηνο του έτους αντίθετα είχαν πέσει κατά 42%, εν μέσω ανησυχιών για τις προοπτικές κερδοφορίας της επιχείρησης.\nΣε ανακοίνωσή της, η Microsoft αναφέρει πως η LinkedIn θα διατηρήσει την «ξεχωριστή μάρκα, κουλτούρα και ανεξαρτησία» της.\nΟ νυν διευθύνων σύμβουλος της LinkedIn, Τζεφ Γέινερ, θα παραμείνει στη θέση του, όμως θα δίνει αναφορά στον ομόλογό του της Microsoft, Σάτια Ναντέλα.\nΗ συμφωνία αναμένεται να ολοκληρωθεί εντός του τρέχοντος έτους. Σε περίπτωση που η LinkedIn υπαναχωρήσει, θα πρέπει να καταβάλει 725 εκατομμύρια δολάρια ως αποζημίωση.


Ο διαγωνισμός θα δέχεται συμμετοχές από τις 2 Μαΐου έως τις 2 Ιουλίου στις ακόλουθες τέσσερις κατηγορίες: Μέρη, Ρεπορτάζ, Άνθρωποι, Λεπτομέρειες. Θα γίνονται επίσης δεκτές συμμετοχές σε τρεις ειδικές κατηγορίες: Από τα Αρχείο, Ιστορίες, Covid-19. Οι συμμετέχοντες είναι ευπρόσδεκτοι να υποβάλουν έως και τρεις φωτογραφίες ανά κατηγορία. Μια σειρά από 5-10 φωτογραφίες θα γίνονται δεκτές για την ειδική κατηγορία «Ιστορίες». Θα υπάρξει επίσης ειδικός διαγωνισμός για νέους φωτογράφους.\n«Τα «Βραβεία OrthPhoto» δεν είναι μόνο ένας διαγωνισμός που παρουσιάζει το έργο επαγγελματιών και ερασιτεχνών φωτογράφων, αλλά είναι επίσης ένας χώρος όπου ελπίζουμε ότι οι Ορθόδοξοι πιστοί από όλο τον κόσμο θα μπορούν να μοιραστούν τον πολιτισμό και την πίστη τους εν Ιησού Χριστώ», δήλωσε ο Aleksander Wasyluk, Πρόεδρος του OrthNet, ιδιοκτήτη του Orthphoto.net. «Κατά τη διάρκεια του περασμένου έτους, όλοι βιώσαμε μια απομόνωση που δεν πιστεύαμε ότι ήταν δυνατή στον ολοένα και πιο διασυνδεδεμένο κόσμο μας. Ελπίζουμε ότι τα «Βραβεία OrthPhoto» θα είναι μια μικρή παρηγοριά σε αυτήν την απομόνωση».\nΟι συμμετοχές θα κριθούν από μια διεθνή επιτροπή και θα απονεμηθούν βραβεία για την καλύτερη φωτογραφία σε κάθε κατηγορία. Οι καλύτερες φωτογραφίες και όσοι λαμβάνουν βραβεία θα παρουσιαστούν σε μια έκθεση και θα δημοσιευθούν σε ένα φωτογραφικό λεύκωμα με τίτλο «Χρώματα Ορθοδοξίας», το οποίο θα εκδοθεί και θα εκτυπωθεί από το Τμήμα Εκδόσεων της Εκκλησίας της Πολωνίας. Μια τελετή απονομής των βραβείων, μαζί με ένα εργαστήριο (workshop) φωτογραφίας προγραμματίζεται για τον Αύγουστο στην Πολωνία.\nΓια περισσότερες πληροφορίες ή για να συμμετάσχετε στον διαγωνισμό επισκεφθείτε: www.awards.orthphoto.net.


ΣΟΚ με Ρόις στην αποστολή της Γερμανίας! – SportSite.gr\nHome / Ομάδες / ΣΟΚ με Ρόις στην αποστολή της Γερμανίας!\nΣΟΚ με Ρόις στην αποστολή της Γερμανίας!\nPosted by: Kostas Athanasoulis in Ομάδες, Ποδόσφαιρο, Ποδόσφαιρο Διεθνή 1 Ιουνίου 2016\t0 193 Views\nΜεγάλος άτυχος στάθηκε ξανά ο Μάρκο Ρόις, ο οποίος αποκλείστηκε από την αποστολή του Euro, λόγω τραυματισμού. Αναλυτικά η 23άδα των Γερμανών.\nΗ ατυχία χτύπησε ξανά την πόρτα του Μάρκο Ρόις. Ο 27χρονος άσος της Μπορούσια Ντόρτμουντ “κόπηκε” από την αποστολή του Γιόακιμ Λεβ ενόψει Euro 2016 λόγω τραυματισμού, όπως ακριβώς είχε συμβεί και πριν δύο χρόνια στο Μουντιάλ της Βραζιλίας!Να σημειωθεί δε ότι ο Ρόις είχε χάσει για τον ίδιο λόγο και το Μουντιάλ του 2010 στη Νότια Αφρική! Τουλάχιστον στο Euro 2012 κατάφερε να δώσει το παρών. Κι όχι μόνο αυτό, αλλά είχε σκοράρει και κόντρα στην Εθνική Ελλάδας στο ματς των προημιτελικών.\nΠαράλληλα, ο ομοσπονδιακός προπονητής της Γερμανίας “έκοψε” και τους Γούλιαν Μπραντ, Καρίμ Μπελαραμπί και Ζεμπάστιαν Ρούντι, οι οποίοι είχαν πάρει μέρος στην προεπιλογή. Να σημειωθεί δε, ότι κανονικά το παρών θα δώσουν οι παλιοσειρές Μπάστιαν Σβαϊνστάιγκερ και Λούκας Ποντόλσκι.\nΤζερόμ Μπόατενγκ (Μπάγερν), Γιόνας Χέκτορ (Κολονία), Ματς Χούμελς (Ντόρτμουντ), Μπένεντικτ Χέβεντες (Σάλκε), Σκοντράν Μουστάφι (Βαλένθια), Εμρέ Τζαν (Λίβερπουλ), Αντόνιο Ρίντιγκερ (Ρόμα)\nEURO 2016 αποστολή Γερμανία Μάρκο Ρόις\t2016-06-01\nTagged with: EURO 2016 αποστολή Γερμανία Μάρκο Ρόις\nPrevious: Πωλείται με ποσό-μαμούθ σε Κινεζικό fund η Ίντερ!\nNext: Έκοψε Ισκο και Σαούλ ο Ντελ Μπόσκε από την Ισπανία


Η AOC Gaming συνεργάζεται με Red Bull Guardians & Red Bull Kumite | techpress.gr\nArchive-HOME / Υπολογιστές / Περιφερειακά / Η AOC Gaming συνεργάζεται με Red Bull Guardians & Red Bull Kumite\nΗ εξειδικευμένη εταιρία οθονών AOC περήφανα ανακοινώνει τη συνεργασία της με τα δύο σημαντικά esports events Red Bull Guardians και Red Bull Kumite που δημιουργήθηκαν από την εταιρία Red Bull και θα πραγματοποιηθούν στις 19-20 Οκτωβρίου και 10-11 Νοεμβρίου.\nΤο Red Bull Guardians είναι ένα προσαρμοσμένο Dota 2 τουρνουά που θα λάβει χώρα στο Λονδίνο ανάμεσα σε τέσσερις κορυφαίες ομάδες Dota 2, οι οποίες ανταγωνίζονται μεταξύ τους και με μία επιπλέον φάση διαμόρφωσης καθώς οι παίκτες μπορούν να επιλέξουν τρεις ήρωες ως υποκατάστατα. Στο event, όλες οι ομάδες θα είναι εξοπλισμένες με τις gaming οθόνες AGON AG241QG. Το δεύτερο event, Red Bull Kumite, θα υποδεχθεί 16 επαγγελματίες Street Fighter V παίκτες στο Παρίσι, όπου οι μαχητές θα βασίζονται στις gaming οθόνες AGON AG271QX.\nΠροσαρμοσμένη δράση Dota 2 με το τουρνουά Red Bull Guardians\nΤέσσερις ομάδες θα προσκληθούν να συμμετάσχουν στο τουρνουά Red Bull Guardians Dota 2, το οποίο θα διεξαχθεί στις 19-20 Οκτωβρίου στις e-sports εγκαταστάσεις πολλαπλών χρήσεων της Red Bull στο Λονδίνο — το Red Bull Gaming Sphere. Το τουρνουά προσφέρει μια διαφορετική προσέγγιση στους παραδοσιακούς αγώνες Dota, καθώς το format επιτρέπει στους παίκτες ένα επιπλέον στάδιο draft και ban καθώς και τη δυνατότητα εναλλαγής μεταξύ ηρώων κατά τη διάρκεια του παιχνιδιού. Κάθε καινούριος ήρωας θα διατηρεί τα ίδια στοιχεία και την ίδια εμπειρία με αυτόν που αφαιρέθηκε.\nΜε την AOC Gaming να είναι ο επίσημος συνεργάτης οθονών του Red Bull Guardians, κάθε παίκτης Dota 2 θα χρησιμοποιήσει την gaming οθόνη AGON AG241QG σε όλο το τουρνουά. Η οθόνη AG241QG διαθέτει ένα εξαιρετικά γρήγορο TN panel με χρόνο απόκρισης 1ms, ανάλυση 2560 x 1440 και εκπληκτικό ρυθμό ανανέωσης 165Hz, σχεδιασμένη για να ενισχύσει την απόδοση των αφοσιωμένων gamers.\n16 Street Fighter V παίκτες θα αναμετρηθούν στο Red Bull Kumite\nΣτο Red Bull Kumite, που θα γίνει στις 11 Νοεμβρίου στο Salle Wagram auditorium στο Παρίσι, έχουν προσκληθεί 14 από τους πιο αναγνωρισμένους Street Fighter V παίκτες του κόσμου. Δύο ακόμα fighters έχουν την ευκαιρία να διασφαλίσουν τη θέση τους στο Red Bull Kumite προχωρώντας μέσω του Last Chance Qualifier — όπου 256 παίκτες θα ανταγωνίζονται μεταξύ τους στις 10 Νοεμβρίου.\nΜε την οθόνη AGON AG271QX οι Street Fighter παίκτες δε θα μπορούσαν να περιμένουν κάτι λιγότερο από 1ms χρόνο απόκρισης και εντυπωσιακό ρυθμό ανανέωσης 144Hz που προσφέρει εξαιρετικά ομαλή δράση χωρίς τρεμόπαιγμα, καθιστώντας την απόλυτη οθόνη για gaming υψηλών αποδόσεων.\nΣχεδιασμένες με προδιαγραφές για LAN parties και μεγάλες gaming διοργανώσεις, οι οθόνες AGON της AOC έχουν ήδη εκτιμηθεί ιδιαιτέρως από επαγγελματίες gamers και esports αθλητές σε πολλά τουρνουά.\nΟ Stefan Sommer, Director Marketing & Business Management Europe, δήλωσε σχετικά με την συνεργασία με τα Red Bull Guardians και Red Bull Kumite:\nΕίμαστε πολύ χαρούμενοι για τη συνεργασία μας με τις διοργανώσεις Red Bull Guardians και Red Bull Kumite. Το βλέπουμε ως μια μεγάλη επένδυση στα esports και μια φανταστική ευκαιρία για να παρουσιάσουμε την ευελιξία της σειράς Gaming οθονών της AOC. Η συμμετοχή μας και στα δύο events καθιστά σαφές ότι η γκάμα οθονών AOC Gaming είναι σχετική και ιδανική για κάθε τύπου esport, καθώς διαθέτουμε μία οθόνη για κάθε περίσταση, όπως αποδεικνύεται με τις AGON AG241QG και AGON AG271QX που χρησιμοποιούνται στα events Dota 2 και Street Fighter αντίστοιχα. Η παρουσία σε τέτοιες διοργανώσεις δείχνει στους gamers ότι η AOC Gaming έχει επενδύσει σε αυτό που αγαπούν να κάνουν και στο να γίνονται τέτοιου είδους events πραγματικότητα. Δεν υπάρχει καλύτερος τρόπος από αυτόν για να δείξουμε ότι η AOC Gaming είναι εδώ για να μείνει.\n22 Οκτωβρίου, 2018|Tags: AOC Gaming, Red Bull Guardians, Red Bull Kumite|


Γιώργος Περδίκης: Δημοσιογραφική Διάσκεψη για την Οικονομία, Τρίτη 13 Δεκεμβρίου 2016\nΔημοσιογραφική Διάσκεψη για την Οικονομία, Τρίτη 13 Δεκεμβρίου 2016\nΤο Κίνημα Οικολόγων – Συνεργασία Πολιτών θεωρεί ότι το πρώτο θέμα της πολιτικής επικαιρότητας μπορεί να είναι το Κυπριακό αλλά αυτό δεν σημαίνει ότι δεν υπάρχουν σωρεία προβλημάτων στους τομείς της κοινωνίας, της οικονομίας, της υγείας, της παιδείας, του πολιτισμού και κυρίως του περιβάλλοντος επί των οποίων επιβάλλεται ως πολιτικό κίνημα να τοποθετούμαστε, να προτείνουμε λύσεις, να καταθέτουμε το δικό μας πολιτικό όραμα.\nΈχουμε λοιπόν υποχρέωση και καθήκον – πριν έρθουν οι βάρβαροι του Καβάφη – να καταθέσουμε σήμερα τις θέσεις μας για τα θέματα εσωτερικής διακυβέρνησης.\nΗ Κυβέρνηση πανηγυρίζει για την έξοδο της οικονομίας από το μνημόνιο και την κρίση. Αρέσκεται να παρουσιάζει εκείνους τους δείκτες που στηρίζουν την πολιτική της θέση. Κατά την άποψή μας πρέπει να απεγκλωβιστούμε από το κυνήγι των αριθμών και των δεικτών. Δεν συμφωνούμε με την άποψη ότι πρέπει να επιβάλλονται αιματηρές θυσίες, που μπορεί ακόμα και να προκαλέσουν μόνιμες αναπηρίες στην κοινωνική συνοχή, στην ποιότητα ζωής και στο περιβάλλον προκειμένου να βελτιωθούν οι δείκτες της οικονομίας, γεγονός που υποτίθεται ότι προσελκύει επενδύσεις που στη συνέχεια θα φέρουν τάχα θέσεις εργασίας και ευημερία.\nΑυτή είναι η θεωρία των κυβερνώντων, είναι η θεωρία της Τρόικας και του Διεθνούς Νομισματικού Ταμείου. Μέχρι τώρα αυτή η θεωρία έφερε πολύ περιορισμένα αποτελέσματα. Κάποιοι δείκτες όντως βελτιώθηκαν μερικώς, η ανεργία μειώθηκε οριακά, η ανάπτυξη ως αύξηση του ακαθάριστου εθνικού προϊόντος είναι σημαντική αλλά η κοινωνία δυσπραγεί.\nΑπό την άλλη υπάρχουν και δείκτες που δεν ευημερούν. Για παράδειγμα ο δείκτης «κινδύνου φτώχειας και κοινωνικού αποκλεισμού» Gini έχει σημειώσει δραματική άνοδο επί των ημερών της παρούσας Κυβέρνησης. Αυτό τι σημαίνει στην πράξη; Σημαίνει ότι το πολυδιαφημισμένο success story δεν κατάφερε να απομακρύνει το 60% των Κυπρίων από τον κίνδυνο της φτώχειας. Το 15% του πληθυσμού ζει με σοβαρές στερήσεις και το 37% του πληθυσμού στερείται σημαντικών αγαθών σύμφωνα πάντα με τα στοιχεία της πρόσφατης έκθεσης του Ευρωπαϊκού Ινστιτούτου για την Ισότητα των Φύλων. Και η κατάσταση δεν φαίνεται να βελτιώνεται ουσιαστικά παρά τον ψηλό ρυθμό «ανάπτυξης» (πέραν του 2.5%) που διαφημίζει η Κυβέρνηση.\nΤο είδος της ανάπτυξης που προωθεί η Κυβέρνηση δεν βοηθά στην άρση της φτώχειας και της κοινωνικής ανισότητας.\nΗ κοινωνική ανισότητα καταγράφεται από ένα άλλο δείκτη, το δείκτη Gini άνισης κατανομής του εισοδήματος που είναι ένας από τους επίσημους οικονομικούς δείκτες της Παγκόσμιας Τράπεζας.\nΣύμφωνα με τη σύγχρονη αντίληψη, η κατάσταση της οικονομίας μιας χώρας δεν κρίνεται μόνο από την αύξηση του παραγόμενου πλούτου, αλλά και από τον τρόπο που αυτός κατανέμεται. Οι χώρες που θέλουμε να μοιάσουμε, όπως η Σουηδία ή η Νορβηγία, έχουν δείκτη Gini γύρω στο 20, ενώ οι χώρες στις οποίες δεν θέλουμε να μοιάσουμε, όπως η Νιγηρία, έχουν δείκτη Gini γύρω στο 45. Ο Κυπριακός δείκτης Gini αυξάνεται τα τελευταία δέκα χρόνια και έφτασε το 2015 στις 34 μονάδες, που είναι ο τέταρτος ψηλότερος στην Ευρωζώνη, η οποία έχει μέσον όρο τις 31 μονάδες.\nΜε άλλα λόγια η περίφημη «ανάπτυξη» δεν παράγει πλούτο που μοιράζεται δίκαια. Τα κέρδη πάνε στους ολίγους και οι ζημιές στους πολλούς. Οι πλούσιοι γίνονται πλουσιότεροι ενώ η πλειοψηφία, η μεσαία τάξη και οι φτωχοί, γίνονται φτωχότεροι.\nΓια να τελειώνουμε με την ιστορία των δεικτών αξίζει να υπενθυμίσουμε ότι τα χρόνια της καλπάζουσας οικονομικής κρίσης (2010 - 2011), το ΑΕΠ της Κύπρου παρουσίαζε αύξηση περίπου την ίδια με αυτή που παρουσιάζει σήμερα.\nΆρα οι δείκτες δεν λένε όλη την αλήθεια. Και συνήθως δεν λένε τις άβολες αλήθειες.\nΕίναι γεγονός ότι η ανεργία φαίνεται να μειώνεται τα τελευταία χρόνια. Όμως από την άλλη σημειώνεται σταδιακά κάμψη στο ρυθμό μείωσης. Σημειώνεται ότι για δεύτερο συνεχόμενο μήνα παρουσιάζεται αύξηση της ανεργίας. Αυτό συμβαίνει γιατί παγιώνεται το ψηλό ποσοστό της μακροχρόνιας ανεργίας, ενώ διευρύνεται το φαινόμενο της προσωρινής εργοδότησης.\nΑς σημειωθεί ότι στα ποσοστά της ανεργίας δεν καταγράφονται οι χιλιάδες άνεργοι νέοι ή οικογενειάρχες που μεταναστεύουν στο εξωτερικό αναζητώντας μια καλύτερη μοίρα. Η Κύπρος τα τελευταία χρόνια είναι μία από τις λίγες χώρες της Ευρωπαϊκής Ένωσης όπου παρουσιάζεται σημαντική μείωση του πληθυσμού, πέραν του 10%, ακριβώς γιατί πολλοί άνθρωποι εγκαταλείπουν τη χώρα για αναζήτηση εργασίας. Πολλοί από αυτούς τους οικονομικούς μετανάστες είναι νέοι επιστήμονες, που είτε δεν επιστρέφουν στην Κύπρο από τις σπουδές τους, είτε επιστρέφουν εκεί που σπούδασαν προς αναζήτηση εργασίας. Η Κύπρος αιμορραγεί και η Κυβέρνηση χαίρεται για την ισχνή κάμψη του δείκτη της ανεργίας.\nΑντί προβληματισμού η Κυβέρνηση προβάλλει την αύξηση ακόμα ενός δείκτη, του δείκτη απασχόλησης. Παραβλέπεται έντεχνα ότι έχουμε το έκτο χαμηλότερο ποσοστό απασχόλησης στην Ευρωπαϊκή Ένωση, γεγονός που χαλά την εικόνα για μείωση της ανεργίας. Στην πραγματικότητα η πραγματική ανεργία δεν μειώθηκε.\nΑντίθετα αυξήθηκε το ποσοστό αδήλωτης εργασίας, ένα από τα μεγαλύτερα – και πάλι – της Ευρώπης.\nΣτον προϋπολογισμό του 2017 οι δαπάνες προσωπικού παρουσιάζονται αυξημένες κατά 1,8% λόγω της παραχώρησης προσαυξήσεων στους μισθούς των αξιωματούχων και εργαζομένων και στις συντάξεις των συνταξιούχων της κρατικής υπηρεσίας και του ευρύτερου δημόσιου τομέα. Παρατηρούμε δηλαδή ότι ενώ συνεχίζεται η μείωση των κοινωνικών παροχών λόγω στόχευσης των επιδομάτων, την ίδια ώρα απορρίπτεται κάθε ιδέα για συνέχιση των στοχευμένων αποκοπών από τους υψηλούς μισθούς της κρατικής υπηρεσίας, του ευρύτερου δημόσιου τομέα κ.ο.κ. (πρόσφατη πρόταση των Οικολόγων απορρίφθηκε πανηγυρικά).\nΓια τα επόμενα δύο χρόνια (2018 – 2019) οι δαπάνες προσωπικού προβλέπεται ότι θα αυξηθούν ακόμα περισσότερο. Ας σημειωθεί ότι η αύξηση αυτή δεν αντιστοιχεί σε ανάλογη αύξηση των αριθμών των εργαζομένων στο δημόσιο, γεγονός που θα μπορούσε – εάν γίνει στοχευμένα και μεθοδικά – να αυξήσει την παραγωγικότητα της κρατικής μηχανής, να κλείσει χαοτικά κενά σε ζωτικές υπηρεσίες που υποστελεχώνονται και να δώσει αμεπτική εργασία σε νέους καταρτισμένους επαγγελματίες ή επιστήμονες. Κατ’ ακρίβεια η αύξηση του αριθμού των εργαζομένων είναι οριακή. Αν μάλιστα λάβει κανείς υπόψη ότι περιλαμβάνει και τις 3000 μόνιμους οπλίτες της Εθνικής Φρουράς, τότε η αύξηση μετατρέπεται σε περαιτέρω μείωση.\nΣυνεπώς η αύξηση των κρατικών δαπανών για τη μισθοδοσία φαίνεται να απορροφάται κυρίως από την αύξηση των μισθών και ιδιαίτερα των μισθών των ολίγων. Το ζήτημα των ψηλών τακτικών δαπανών (λειτουργικές δαπάνες και δαπάνες προσωπικού), σχετίζεται άμεσα με τις μεταρρυθμίσεις που καθυστερούν αδικαιολόγητα (μεταρρύθμιση της δημόσιας υπηρεσίας, της τοπικής αυτοδιοίκηση και του ΓΕΣΥ, κ.ο.κ.).\nΌσον αφορά τα έσοδα η βέβαιη μείωση τους κατά τουλάχιστον 200 εκατομμύρια ευρώ λόγω της κατάργησης των προσωρινών μέτρων του 2012 (έκτακτη κλιμακωτή εισφορά), της κατάργησης της φορολογίας ακίνητης ιδιοκτησίας και της μείωσης των μεταβιβαστικών τελών, μας λένε ότι αναμένεται να υπερκαλυφθεί από την αβέβαιη αύξηση των εσόδων από έμμεσους φόρους ως επακόλουθο της προβλεπόμενης αύξησης της απασχόλησης και του διαθέσιμου εισοδήματος καθώς και από την προβλεπόμενη επίτευξη μεγαλύτερου δείκτη απορρόφησης κοινοτικών πόρων. Διατηρούμε τις αμφιβολίες μας αν μια αποψιλωμένη δημόσια υπηρεσία, με τους απαρχαιωμένους θεσμούς της, μπορεί να υλοποιήσει αυτές τις προβλέψεις.\nΑπό την άλλη, δυστυχώς εντοπίζουμε ακόμα σπατάλες και μη δικαιολογημένες δαπάνες, αδικαιολόγητα προσωπικά επιδόματα αξιωματούχων και ύποπτες χρηματοδοτήσεις έργων ή υπηρεσιών. Για ακόμη μία φορά οι Οικολόγοι ζητούν τον περιορισμό των προκλητικών επιδομάτων που έχουν αξιωματούχοι αυτής της χώρας σε περίοδο οικονομικής κρίσης και ισχνών αγελάδων.\nΘεωρούμε δικό μας επίτευγμα την αποκοπή από τον προϋπολογισμό του 2017 των επιδομάτων ή μέρους αυτών που αφορούν προσωπικά τηλεφωνήματα, οδηγούς, οδοιπορικά, γραμματείς, έξοδα παραστάσεως κ.α.\nΑκόμα ζητούμε όπως ψηφιστεί επιτέλους η πρόταση νόμου μας που προνοεί την κατάργηση των διπλών αμοιβών και συντάξεων των αξιωματούχων και η πρόταση μας που καθορίζει μέγιστο όριο (πλαφόν) για μισθούς, το εφάπαξ και τις συντάξεις στο Δημόσιο. Τα ποσά που θα εξοικονομηθούν πρέπει να διοχετευτούν σε έργα, έργα βιώσιμης ανάπτυξης που θα παράγουν νέες θέσεις εργασίας και θα στηρίξουν τους χαμηλόμισθους, χαμηλοσυνταξιούχους και τις μικρές επιχειρήσεις.\nΗ μεταρρύθμιση της δημόσιας υπηρεσίας είναι «εκ των ων ουκ άνευ». Ως Κίνημα Οικολόγων – Συνεργασία Πολιτών θεωρούμε ότι πρέπει να τεθεί φραγμός στην αλόγιστη αύξηση του κρατικού μισθολογίου και των συντάξεων των δημοσίων υπαλλήλων. Φρονούμε ότι τα νομοσχέδια που κατέθεσε η Κυβέρνηση στη Βουλή και καταψηφίστηκαν πρόσφατα, δεν επιτύγχαναν αυτό το στόχο. Αντίθετα τα κυβερνητικά νομοσχέδια κατοχύρωναν την αύξηση του κρατικού μισθολογίου και μάλιστα υπέρ των υφιστάμενων εργαζομένων και εις βάρος των νεοεισερχομένων. Για το Κίνημα Οικολόγων – Συνεργασία Πολιτών αυτό δεν είναι μεταρρύθμιση.\nΔηλώνουμε την ετοιμότητα μας να επανέλθουμε άμεσα σε διάλογο με την Κυβέρνηση, τα κόμματα και την κοινωνία για μια πραγματική μεταρρύθμιση χωρίς δογματισμό και προαποφασισμένες δεσμεύσεις. Κύρια έγνοια μας είναι η εξυπηρέτηση του δημόσιου συμφέροντος και όχι οι όποιες πολιτικές σκοπιμότητες και η εξυπηρέτηση συνδικαλιστικών συμφερόντων.\nΤα τελευταία χρόνια έχουν μειωθεί οι δαπάνες για τις κοινωνικές παροχές. Η μείωση των παρεχόμενων κονδυλίων για την κοινωνική πολιτική έχει υποσκάψει το κοινωνικό κράτος.\nΕξακολουθούν οι κυβερνώντες να μην κατανοούν ότι το μεγαλύτερο κεφάλαιο της χώρας μας – μιας χώρας που βρίσκεται υπό κατοχή και απειλείται από δημογραφικό Αττίλα – είναι ο πληθυσμός μας. Τα μέτρα οικονομικής στήριξης της τεκνογονίας και της μόρφωσης των παιδιών υπόκεινται κάτω από αυστηρά εισοδηματικά και περιουσιακά κριτήρια στο όνομα της ορθολογιστικής στόχευσης. Θέση μας είναι ότι τα επιδόματα για την οικογένεια – και κυρίως για τις πολύτεκνες και μονογονεϊκές οικογένειες αλλά και τις οικογένειες σε αγροτικές μειονεκτικές περιοχές – και τους φοιτητές, δεν πρέπει να αποτελούν μέρος της ευρύτερης πολιτικής για στήριξη των απόρων και κακώς περικόπτονται στη βάση ενός δυσνόητου και γεμάτου κενά συστήματος στόχευσης. Στην δική μας αντίληψη πρόκειται για αναπτυξιακές χορηγίες και επενδύσεις γι’ αυτό και τα κριτήρια πρέπει να είναι ανάλογα.\nΧαιρετίζουμε βέβαια τα μέτρα που ανακοινώθηκαν πρόσφατα για τα άτεκνα ζευγάρια και τους άπορους φοιτητές.\nΕπίσης η Κυβέρνηση μέσω του χειρισμού του θέματος που αφορά το ωράριο των γενικών καταστημάτων, δημιούργησε συνθήκες κρίσης με ανυπολόγιστες συνέπειες για χιλιάδες μικρές οικογενειακές επιχειρήσεις.\nΠαραμένει το έλλειμμα του ταμείου κοινωνικών ασφαλίσεων της τάξης των 7.5 δις ευρώ. παρά τις σχετικές νομοθεσίες και τις κατά καιρούς δεσμεύσεις της Κυβέρνησης. Ως Οικολόγοι υποστηρίζουμε τον κοινωνικό έλεγχο του Ταμείου Κοινωνικών Ασφαλίσεων, δηλαδή να τερματιστεί η παράνομη διαχείριση που συνιστά διαχρονική αφαίμαξη των ταμείων από την Κυβέρνηση.\nΦαίνεται καθαρά ότι η Κυβέρνηση θα συνεχίσει την πολιτική του ξεπουλήματος της κρατικής περιουσίας στις τηλεπικοινωνίες και τα κρατικά ακίνητα (χαλίτικα). Συντηρείται μια πολυδάπανη υπηρεσία συμβούλων για τις αποκρατικοποιήσεις ενώ υπογράφονται χρυσά συμβόλαια με ιδιωτικούς οίκους μελετών. Το σπάνιο και πολύτιμο δημόσιο χρήμα σπαταλιέται άσκοπα.\nΩς Κίνημα Οικολόγων – Συνεργασία Πολιτών εκφράζουμε ανησυχία όταν διαβάζουμε ότι οι σύμβουλοι αποκρατικοποιήσεων εισηγούνται αποξένωση κρατικών τεμαχίων γης, για τα οποία υπάρχουν σχέδια πολιτιστικής και περιβαλλοντικής ανάπτυξης. Δεν θα δεχθούμε σε καμία περίπτωση τη ματαίωση του έργου του νέου αρχαιολογικού μουσείου στο χώρο του παλιού νοσοκομείου Λευκωσίας ή του έργου για το μεγάλο πάρκο στο χώρο του παλιού ΓΣΠ.\nΕμείς δεν στεκόμαστε δογματικά απέναντι στο θέμα των ιδιωτικοποιήσεων. Για εμάς, αυτό που έρχεται πρώτον είναι το δημόσιο συμφέρον, το συμφέρον των καταναλωτών και πολιτών και μετά βεβαίως, το συμφέρον των εργαζομένων.\nΗ Κυβέρνηση φαίνεται να έχει αποφασίσει να παραδώσει τους κερδοφόρους ημικρατικούς οργανισμούς στα χέρια του ιδιωτικού κεφαλαίου, αδιαφορώντας για το οποιοδήποτε οικονομικό και κοινωνικό κόστος. Το σίγουρο είναι ότι κάποιοι εκ των κυβερνώντων θα ευνοηθούν από τις μίζες και τα δώρα των επενδυτών.\nΗ CYTA, όπως και όλοι οι ημικρατικοί οργανισμοί, είναι απαραίτητο και αναγκαίο να εκσυγχρονιστούν, να αποκομματικοποιηθούν και να ενδυναμωθούν. Η πολιτική της υπόσκαψης και του στραγγαλισμού των ημικρατικών που ακολουθεί η Κυβέρνηση, πλήττει το δημόσιο συμφέρον και αυξάνει το οικονομικό και κοινωνικό κόστος. Ο καιρός περνά και δεν βλέπουμε να προχωρά ο εκσυγχρονισμός των μεγάλων ημικρατικών οργανισμών όπως η ΑΗΚ και η CYTA. Ανησυχούμε ότι αυτή η καθυστέρηση θα κοστίσει σοβαρά στους ίδιους τους ημικρατικούς αλλά και στα δημόσια οικονομικά. Απευθύνουμε αυστηρή προειδοποίηση προς τη διεύθυνση, το προσωπικό, την Κυβέρνηση και τα κόμματα. Ο καιρός περνά και δεν βλέπουμε να προχωρά η μεταρρύθμιση των ημικρατικών οργανισμών.\nΕξακολουθούν οι ιθύνοντες να μιλούν για προσέλκυση ξένων επενδύσεων και καταθέσεων, για πωλήσεις ακινήτων, αδειοδότηση καζίνων, γηπέδων γκολφ και μαρίνων και για ξεπούλημα ημικρατικών οργανισμών που θα τονώσουν τάχα την ανταγωνιστικότητα, χωρίς να προσπαθεί κανείς να βρει λύση για επανεκκίνηση της οικονομίας μας προς τα εμπρός. Μιλούν για κίνητρα για προσέλκυση ξένων επενδυτών και εννοούν φοροαπαλλαγές και χαριστικές χαλαρώσεις, τις οποίες επωφελούνται τελικά πρώτα οι ιθαγενείς ολιγάρχες, φίλοι της Κυβέρνησης. Για εμάς αυτό σημαίνει , επανεκκίνηση προς τα πίσω.\nΗ Βουλή πρόσφατα έχει περικόψει τα κονδύλια για τις μελέτες και τους συμβούλους που ακριβοπληρώνονται στα πλαίσια της κυβερνητικής πολιτικής για τις αποκρατικοποιήσεις. Με λύπη παρακολουθούμε την Κυβέρνηση να αξιοποιεί επικοινωνιακά το γεγονός παρουσιάζοντας το ως το τέλος σημαντικών έργων. Αξίζει να σημειωθεί πάντως ότι έχουν γίνει στο παρελθόν πολλά έργα μέσω αποκρατικοποιήσεων χωρίς να υπάρχει η μονάδα αποκρατικοποιήσεων με τα πανάκριβα και ανεξέλεγκτα συμβόλαια.\nΟργιάζει η φοροδιαφυγή και φοροαποφυγή. Καλούμε την Κυβέρνηση και την Βουλή να εφαρμόσουν ουσιαστικά μέτρα πάταξης της φοροδιαφυγής. Να υιοθετηθεί η πρόταση των Οικολόγων (που εκκρεμεί από τις 24 Νοεμβρίου 2011) για φορολόγηση των πολύ ψηλών εισοδημάτων, του πλούτου και της πολυτέλειας. Να σταματήσει η φορολογική συγκάλυψη. Καταγγέλλουμε το γεγονός ότι από την επεξεργασία της Λίστας Λαγκάρντ δεν έχει προκύψει – κατά τα λεγόμενα του Εφόρου Φορολογίας – κανένα φορολογικό έσοδο, ενώ σε άλλες χώρες οι έρευνες των αρχών απέδωσαν πολλά εκατομμύρια ευρώ.\nΤην ίδια ώρα καταγγέλλουμε την αδιαφορία των αρχών στην διερεύνηση άλλων πολύκροτων σκανδάλων φοροδιαφυγής και φοροαποφυγής όπως τα Panama Papers και τα Bahames papers, και της λίστας Μπόργιανς. Ζητούμε να υπάρξει πλήρης διαφώτιση με δημοσιοποίηση των πολιτικά εκτεθειμένων προσώπων.\nΣημειώνουμε ότι η ενοποίηση του Τμήματος Εσωτερικών Προσόδων και της Υπηρεσίας ΦΠΑ δεν απέδωσε τα αναμενόμενα. Κατ’ ακρίβεια σημειώνουμε τις καταγγελίες για προσπάθεια εφαρμογής μιας ιδιότυπης και άνισης φορολογικής αμνηστίας, χαριστική αντιμετώπιση ορισμένων επίλεκτων και κακοδιαχείριση. Υπενθυμίζω ότι οι ανείσπρακτοι φόροι έφτασαν τα 1.53 δισεκατομμύρια ευρώ. «Στάβλο του Αυγεία» χαρακτήρισε πρόσφατα ο έφορος φορολογίας τις φοροεισπρακτικές κρατικές υπηρεσίες. Δεν μας διαφεύγει βέβαια ότι ο ίδιος αποτέλεσε για πολλά χρόνια ηγετικό στέλεχος και μέρος αυτής της κατάστασης.\nΗ Βουλή προωθεί μια νέα νομοθεσία για διευκόλυνση της είσπραξης των ανείσπρακτων φόρων και άλλα εργαλεία που θα ενισχύσουν την φοροεισπρακτική ικανότητα του κράτους. Σημειώνουμε ότι και σε αυτή την κοινή πρωτοβουλία έχει παρεισφρήσει με πονηρό τρόπο μια ιδιότυπη διάταξη που συνιστά ουσιαστικά φορολογική αμνηστία. Αυτός είναι ο λόγος που αναβλήθηκε η ψήφιση της πρότασης νόμου προκειμένου να αφαιρεθούν οι σχετικές πρόνοιες, με δική μας πρωτοβουλία.\nΤο βέβαιο είναι ότι αν δεν διορθωθεί αμέσως αυτή η κατάσταση με την φοροδιαφυγή και φοροαποφυγή, δεν μπορούμε να μιλούμε για βιώσιμη ανάπτυξη. Εννοείται ότι είναι καιρός να αντικατασταθεί το πεπαλαιωμένο φορολογικό σύστημα που χρονολογείται από το 2002, με ένα νέο, σύγχρονο και φιλικό στην κοινωνία, στην οικογένεια και στο περιβάλλον σύστημα φορολογίας. Πρέπει η φορολόγηση να γίνεται πάνω σε μία πλήρη φορολογική βάση χωρίς εξαιρέσεις και κενά. Μέσα στα πλαίσια αυτά αναμένουμε την μείωση του ΦΠΑ και άλλων έμμεσων φόρων για είδη πρώτης ανάγκης, την πάταξη της αισχροκέρδειας και την σωστή αξιοποίηση των φορολογικών εσόδων. Εμείς πιστεύουμε ότι τα έσοδα από την εν γένει φορολόγηση πρέπει να κατανέμονται άμεσα στους φορολογούμενους ως κίνητρα για βιώσιμη ανάπτυξη που θα δημιουργήσει νέες θέσεις εργασίας, ενώ πρέπει να εφαρμοστούν φορολογικά κίνητρα που να σχετίζονται με το περιβάλλον, την ενέργεια και την διαχείριση των αποβλήτων και των υδάτινων πόρων.\nΔίνεται η δυνατότητα που δίνεται – αξιοποιώντας τα περιθώρια της Ευρωπαϊκής νομοθεσίας – να δημιουργηθούν αναπτυξιακά εργαλεία μέσω φορολογίας ή φορολογικών ελαφρύνσεων. Ένα καλό παράδειγμα είναι η πρόσφατη ψήφιση του νόμου για τις αναδυόμενες και καινοφανείς – start up – επιχειρήσεις.\nΜε την εκλογή αυτής της Κυβέρνησης καταθέσαμε ολοκληρωμένη πρόταση για δημιουργία ταμείου πράσινης ανάπτυξης (green fund). Οι περισσότερες χώρες που μπήκαν μαζί μας στην Ευρωπαϊκή Ένωση εισήγαγαν την πράσινη φορολογία μέσω της οποίας χρηματοδοτήθηκε το ταμείο πράσινης ανάπτυξης. Τα αποτελέσματα είναι θεαματικά. Αντίθετα στην Κύπρο η πράσινη ανάπτυξη – παρά τα αρχικά ενθαρρυντικά βήματα – χάθηκε στο δρόμο, λόγω έλλειψης οράματος και στοχοπροσήλωσης από τους κυβερνώντες. Έτσι είδαμε τα τελευταία χρόνια να χρεωκοπούν το ταμείο ανανεώσιμων πηγών και εξοικονόμησης ενέργειας και οι κυβερνητική πολιτική για τη διαχείριση των στερεών και υγρών αποβλήτων, χωρίς βέβαια να παραγνωρίζουμε τα λιγοστά θετικά μέτρα όπως το πρόγραμμα net-metering για τις ηλιακές στέγες και το πρόγραμμα για την ενεργειακή αναβάθμιση των οικιών.\nΜε λύπη διαπιστώνουμε, ότι τα όρια δαπανών που τέθηκαν τα τελευταία χρόνια από το Υπουργείο Οικονομικών στα πλαίσια της εφαρμογής της τυφλής λιτότητας του μνημονίου, έχουν εξαρθρώσει τα δημόσια νοσοκομεία. Τα δημόσια ογκολογικά έχουν διαλυθεί, οι ρευματοπαθείς, οι νεφροπαθείς, οι θαλασσαιμικοί, τα παιδιά με συγγενείς καρδιοπάθειες, οι χρόνιοι ασθενείς και άλλες κατηγορίες ασθενών διαμαρτύρονται για τα τεράστια κενά που παρατηρούνται τα τελευταία χρόνια. Παρά τις πολλές συσκέψεις και αποφάσεις η Κύπρος αναστενάζει στους διαδρόμους των δημόσιων νοσοκομείων και στις ατέλειωτες λίστες αναμονής. Παρά τις φιλότιμες προσπάθειες του υπουργού υγείας και την προεδρική παρέμβαση φαίνεται να προβάλλονται εμπόδια από το εσωτερικό της Κυβέρνησης. Εμείς ζητούμε να προχωρήσει άμεσα η λειτουργική και συμφωνημένη αυτονόμηση των νοσοκομείων και να σταματήσει η διάλυση των δημόσιων ιατρικών υπηρεσιών.\nΗ Κυβέρνηση εγκαλείται όχι πλέον μόνο για την καθυστέρηση στην εφαρμογή διαχειριστικών μέτρων για την προστασία και ανάδειξη του βιότοπου της χερσονήσου του Ακάμα – γεγονός που οδηγεί την περιοχή σε σταθερή οικολογική υποβάθμιση (λατομεία, υπερβόσκηση, σκουπίδια, σαφάρι κλπ) – αλλά και γιατί επιτρέπει μετά από πολλά χρόνια να κτίζονται οι παρυφές του Ακάμα με την αδειοδότηση περιβαλλοντικά απαράδεκτων έργων στην Πέγεια και στα Λουτρά της Αφροδίτης.\nΑλλά τι να περιμένει κανείς από μια Κυβέρνηση που έχει καταργήσει ή μετακινήσει περιοχές προστασίας της φύσης ΝΑΤΟΥΡΑ 2000 για να «κάνει χώρο» για να κτιστούν κι άλλα τσιμεντένια κουτιά και να πλουτίσουν κι άλλο οι ημέτεροι; Και ως κερασάκι στη τούρτα – η Κυβέρνηση παρά τις περί του αντιθέτου δεσμεύσεις της – ετοίμασε και νομοσχέδιο που παρακάμπτει τον περιβαλλοντικό έλεγχο για χάρη των «μεγάλων αναπτύξεων».\nΣτα αρνητικά επίσης καταγράφεται η απουσία πιστώσεων για το περιβάλλον. Για ακόμα μια χρονιά σημειώνεται η πενιχρή χορηγία για τα καταφύγια ζώων και η σχεδόν μηδαμινή χορηγία που παραχωρείται στην Ομοσπονδία Περιβαλλοντικών και Οικολογικών Οργανώσεων Κύπρου. Οι ανάγκες για τη λειτουργία των περιβαλλοντικών και ιδιαιτέρως των οργανώσεων που προσφέρουν στον τομέα της προστασίας των ζώων μεγαλώνουν χρόνο με το χρόνο. Δυστυχώς στο υπουργείο οικονομικών δεν φαίνεται να εκτιμούν την προσφορά των περιβαλλοντικών και φιλοζωικών οργανώσεων.\nΔιαφθορά και τιμωρία – δικαιοσύνη\nΔιατυπώνουμε την ανησυχία μας για την κατάσταση του τραπεζικού συστήματος της χώρας. Όμως απορρίπτουμε την πολιτική των κυβερνώντων οι οποίοι στο όνομα της προστασίας των τραπεζών έχουν προσφέρει ουσιαστικά ασυλία σε όσους ευθύνονται για την καταστροφή ή αποφεύγουν να νομοθετήσουν μέτρα υπέρ των θυμάτων της τραπεζικής κρίσης.\nΔεν είδαμε – όπως συνέβη σε άλλες χώρες με παρόμοιες εμπειρίες – τους υπεύθυνους της τραπεζικής πανωλεθρίας να οδηγούνται στη Δικαιοσύνη και να πληρώσουν για τα εγκληματικά τους λάθη και συμπεριφορές.\nΑντίθετα είχαμε και επιβράβευση αυτών που ευθύνονται για την καταστροφή των τραπεζών. Κανείς εκ των κυβερνώντων δεν φαίνεται να αντιλαμβάνεται το διαβρωτικό ρόλο της ατιμωρησίας στην όποια προσπάθεια ανάκαμψης της οικονομίας και την κοινωνικής συνοχής.\nΑλλά γιατί η πολιτική ολιγαρχία να επιδιώξει την τιμωρία των ενόχων όταν είναι και η ίδια μπλεγμένη μέχρι το κόκκαλο στη διαφθορά και στη διαπλοκή; (βλέπε focus, αποχετευτικό Πάφου κ.ο.κ.).\nΚαι ενώ οι ίδιοι που ευθύνονται για την καταστροφή – κάποιοι τραπεζίτες, ελεγκτές, λογιστές και δικηγόροι- κάνουν πάρτι, και από υπεύθυνοι και συνένοχοι, μετατρέπονται σε επίγονους που διαχειρίζονται την υποτιθέμενη επιχείρηση σωτηρίας – υπό την κάλυψη των ξένων επενδυτών και διευθυντών, που ως κοράκια επέλασαν και κατασπάραξαν τις σάρκες των χρεωκοπημένων κυπριακών τραπεζών – τα θύματα τους, σέρνονται στα δικαστήρια και διπλοτιμωρούνται.\nΠοιοι είναι τα θύματα; Πρόκειται για τους κατόχους αξιογράφων, τους δανειολήπτες των μη εξυπηρετούμενων δανείων και του ελβετικού φράγκου, τους κουρεμένους καταθέτες, τους μικρομετόχους της Λαϊκής Τράπεζας, τους απολυμένους από τις Κυπριακές Αερογραμμές και τους πρώην υπαλλήλους των τραπεζών κ.ο.κ.\nΩς Κίνημα Οικολόγων – Συνεργασία Πολιτών προτείνουμε:\nΆμεση εφαρμογή των δεσμεύσεων του Προέδρου Αναστασιάδη για επίλυση του προβλήματος που αντιμετωπίζουν χιλιάδες μη θεσμικοί κάτοχοι αξιογράφων. Εφαρμογή μέτρων ελάφρυνσης του βάρους της αδικίας με ανάληψη της ευθύνης από τις τράπεζες. Η πρόσφατη ανακοίνωση που εμπλέκει στην υπόθεση αυτή τον Συνεργατισμό αντιμετωπίζεται με πολλή επιφύλαξη γιατί ακόμα δεν έχουν δοθεί οι αναγκαίες διευκρινίσεις για να καταλάβουμε εμείς και οι άμεσα ενδιαφερόμενοι περί τίνος πρόκειται.\nΨήφιση νομοθεσίας για τους δανειολήπτες των δανείων σε Ελβετικό φράγκο και σε άλλο ξένο συνάλλαγμα ώστε τη συναλλαγματική διαφορά να την αναλαμβάνουν εξ’ ολοκλήρου οι τράπεζες.\nΝα συμφωνηθεί ένα δίκαιο μεσοπρόθεσμο και μακροπρόθεσμο σχέδιο αποζημίωσης των κουρεμένων καταθετών και μικρομετόχων της Λαϊκής Τράπεζας, σύμφωνα με το ψήφισμα της Βουλής των Αντιπροσώπων. Να μεταφερθούν τα περιουσιακά στοιχεία της πρώην λαϊκής στους πραγματικούς ιδιοκτήτες τους\nΝα εξαιρεθούν από τις εκποιήσεις και από την πακετοποίηση και μαζική πώληση δανείων τα δάνεια για μικρή πρώτη κατοικία και μικρή επιχείρηση. Να τύχει συνολικής επαναξιολόγησης και αλλαγής η νομοθεσία των εκποιήσεων.\nΣε αυτό το σημείο οφείλουμε να δηλώσουμε ότι αντιμετωπίζουμε με πολλή επιφύλαξη την προσπάθεια της νέας διεύθυνσης και του Προέδρου του Διοικητικού Συμβουλίου της Τράπεζας Κύπρου, για εισδοχή της Τράπεζας Κύπρου στο Χρηματιστήριο του Λονδίνου.\nΩς Κίνημα Οικολόγων – Συνεργασία Πολιτών συνεχίζουμε και μέσα στο 2017 να καταθέτουμε μια εναλλακτική πρόταση για την πολιτική με επίκεντρο τον Άνθρωπο και τη Φύση και όχι την εξυπηρέτηση της οικονομικής και πολιτικής ολιγαρχίας.\nΕίμαστε ένα κίνημα πολιτών που αγωνίζεται για την προστασία των δικαιωμάτων των απλών πολιτών για δικαιοσύνη και πρόοδο, μέσα σε συνθήκες κοινωνικής συνοχής και συμφιλίωσης των ανθρώπινων αναγκών με το φυσικό περιβάλλον.\nΑναρτήθηκε από Γιώργος Περδίκης στις 2:32 μ.μ.


Μπερτόλιο: «Δύσκολο πρωτάθλημα, όνειρο μου να παίξω στην Αργεντινή» | Goal News Cy\nΕλληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEΜπερτόλιο: «Δύσκολο πρωτάθλημα, όνειρο μου να παίξω στην Αργεντινή»\nΜπερτόλιο: «Δύσκολο πρωτάθλημα, όνειρο μου να παίξω στην Αργεντινή»\nΣτο πλαίσιο της «συνέντευξης της εβδομάδας» στην επίσημη ιστοσελίδα της Σούπερ Λίγκας, ο Φακούντο Μπερτόλιο κλήθηκε να απαντήσει στις ερωτήσεις των φιλάθλων.\nΜε τον Αργεντινό μέσο της Λαμίας να διατρανώνει την πίστη του ότι η ομάδα της Φθιώτιδας μπορεί να πετύχει τον στόχο της, που είναι να παραμείνει στην κατηγορία γιατί της αξίζει.\nΑλλά και να κάνει όνειρα ακόμα και για ευρωπαϊκή έξοδο με τη Λαμία, επισημαίνοντας παράλληλα πως η ομάδα του έχει σταθεί άτυχη τη φετινή σεζόν…\n«Το Πρωτάθλημα της Super League είναι πολύ ανταγωνιστικό, δίνει τη δυνατότητα τόσο οι μεγάλες όσο και οι μικρές ομάδες να παίξουν καλό ποδόσφαιρο και να διεκδικούν τη νίκη, μ αρέσει που συμμετέχω σε αυτό φέτος. Η ομάδα της Λαμίας την φετινή περίοδο είναι πολύ καλή, έχει καλούς παίκτες, παίξει ωραίο ποδόσφαιρο και σίγουρα έχει όλες τις προϋποθέσεις να παραμείνει στην κατηγορία».\n«Μ’ αρέσει να αγωνίζομαι ως δεκάρι και αυτή είναι η αγαπημένη μου θέση. Παλιότερα έχω παίξει και αριστερά όπου επίσης μου αρέσει αλλά προτιμώ δεκάρι».\nΠρώτα απ’ όλα θα ήθελα να ρωτήσω τον Μπερτόλιο για το αν είναι χαρούμενος που ζει στην πόλη μας και φυσικά που αγωνίζεται στην ομάδα μας; Επίσης, πιστεύει πως η ομάδα μπορεί να επιτύχει τους στόχους της και να παραμείνει στην κατηγορία; Φέτος θεωρώ πως έχουμε από τα καλυτέρα ρόστερ, με εξαίρεση φυσικά τους μεγάλους, όποτε μήπως πιστεύει πως θα μπορούσαμε τα επόμενα χρόνια να ακολουθήσουμε μια ανοδική πορεία ακόμη και με Ευρωπαϊκές προοπτικές; Προσωπικά δεν πιστεύω ότι έχουμε να ζηλέψουμε τίποτα από τις υπόλοιπες ομάδες, γι’ αυτό και κάνω αυτή την ερώτηση. Μπερτόλιο παιχταρά, μείνε άλλα 30 χρόνια στην ομάδα! Όλη η Λαμία τραγουδάει για σένα!\n«Είμαι πολύ χαρούμενος που βρίσκομαι τόσο στην πόλη της Λαμίας όσο και στην ομάδα. Το ίδιο νιώθει και η γυναίκα μου και γι αυτό είμαστε ευχαριστημένοι που βρισκόμαστε εδώ, περνάμε καλά και εισπράττουμε και την αγάπη του κόσμου καθημερινά. Η ομάδα μπορεί να πετύχει τον στόχο της, που είναι να παραμείνει στην κατηγορία γιατί της αξίζει, γίνεται πολύ καλή δουλειά και μεγάλη προσπάθεια απ’ όλους, το μόνο που μένει είναι να αλλάξει λίγο η τύχη μας για να κερδίσουμε τα παιχνίδια. Οπωσδήποτε η Λαμία είναι μια ομάδα που με τα χρόνια, την εμπειρία που θα αποκτά και την σκληρή δουλειά θα έχει ανοδική πορεία και γιατί όχι να παίξει και στην Ευρώπη».\n«Η ζωή στην πόλη είναι πολύ ήσυχη και όμορφη, το κέντρο είναι μικρό και μπορείς να περπατάς χωρίς να χρειάζεσαι αυτοκίνητο στις μετακινήσεις σου μιας και οι αποστάσεις είναι μικρές. Οι άνθρωποι είναι ευγενικοί και φιλόξενοι και έχει πολύ καλό φαγητό και πολλά καφέ».\n«Το πρωτάθλημα είναι δύσκολο και ανταγωνιστικό, η ομάδα που με δυσκόλεψε περισσότερο μέχρι τώρα είναι ο Ολυμπιακός».\n«Ναι έχω ξαναπαίξει στην Ελλάδα με τον Αστέρα Τρίπολης. Πιστεύω ότι η Λαμία είναι καλύτερη ομάδα, εκεί υπήρχε πολύ μεγάλο ρόστερ και δεν ήταν εύκολο να το διαχειριστεί κάποιος, όμως εκεί είχαμε τύχη. Πήραμε πολλά παιχνίδια ενώ δεν παίξαμε καλά και εδώ φέτος δεν έχουμε τύχη, παίζουμε πολύ καλύτερα και δυστυχώς στο τέλος έρχεται η ήττα».\n«Η καλύτερη στιγμή της καριέρας μου ήταν όταν αγωνίστηκα με τα χρώματα της Εθνικής ομάδας της Αργεντινής, ήταν τιμή για μένα. Όνειρό μου είναι να παίξω σε μια μεγάλη ομάδα της Αργεντινής αλλά και να παίξω και στην Ευρώπη».\n«Στον κόσμο της Λαμίας θα ήθελα να πω να έχει υπομονή και ελπίδα, να στηρίζει την ομάδα και την προσπάθεια που κάνει αυτή να παραμείνει στην κατηγορία, γιατί της αξίζει, παίξει καλό ποδόσφαιρο και έχει καλούς παίκτες και μπορεί να τα καταφέρει».\n«Είμαι πολύ ευχαριστημένος από τη Λαμία και την ομάδα και την πόλη. Τον ελεύθερο χρόνο μου προτιμώ να τον περνάω με την οικογένειά μου, την γυναίκα μου και να ξεκουράζομαι πηγαίνοντας για φαγητό και για καφέ».


Ευπάθεια στο TeamViewer επιτρέπει την πρόσβαση στον υπολογιστή σας! | Cyberzine\nHomeΑΣΦΑΛΕΙΑ ΠΛΗΡΟΦΟΡΙΚΗΣΕυπάθεια στο TeamViewer επιτρέπει την πρόσβαση στον υπολογιστή σας!\nΕυπάθεια στο TeamViewer επιτρέπει την πρόσβαση στον υπολογιστή σας!\nΤο TeamViewer κυκλοφόρησε ενημερωμένη έκδοση ασφάλειας, για την επιδιόρθωση κρίσιμης ευπάθειας που θα μπορούσε να επιτρέψει σε επιτιθέμενους να αναλάβουν τον έλεγχο άλλων μηχανημάτων, κατά τη διάρκεια μιας ενεργούς συνεδρίας. Η ευπάθεια επηρεάζει τις εκδόσεις του προγράμματος για Windows, MacOS και Linux.\n(Συνολικές επισκέψεις 70)\nPrevious articleΣτέλιος Καγιαδάκης θεματική έκθεση: Η ιστορία του αυτοκινήτου\nNext articleGoogle Maps: Σύντομα θα σας ενημερώνει για το πότε πρέπει να κατεβείτε από το τρένο ή το λεωφορείο


5' διάλειμμα: Την Αριστερά θέλουν να βάλουν στο χέρι, όχι τη Χρυσή Αυγή - Δρόμος της Αριστεράς\nΑρχική αρχείο στηλών 5' διάλειμμα 5′ διάλειμμα: Την Αριστερά θέλουν να βάλουν στο χέρι, όχι τη Χρυσή...\n5′ διάλειμμα: Την Αριστερά θέλουν να βάλουν στο χέρι, όχι τη Χρυσή Αυγή\nΤου Σωκράτη Μαντζουράνη. Τελικά μια δολοφονία χρειαζόταν;\nΧρειαζόταν το αίμα της ανθρωποθυσίας ενός παλικαριού τούτη η βασανισμένη, η εξαθλιωμένη και φοβισμένη κοινωνία, για να «αποχωρήσει» κατά 2,15% από τη γοητεία της Χ.Α.;\nΤρεις μαχαιριές κατάστηθα στον Παύλο περίμενε τούτη η ταξική Δικαιοσύνη, για να θυμηθεί το αυτονόητο ελάχιστο καθήκον της;\nΤρεις μαχαιριές σ’ ένα κακοφορμισμένο από χρόνια κοινωνικό απόστημα και γεμίσαμε από βρομιά και μπόχα, σβάστικες και μνήμες που νομίζαμε πως τις είχε ξορκίσει η καχεκτική μας «δημοκρατία».\nΣα να γύρισε τούτος ο άδικος θάνατος ένα κουμπί και ξαφνικά μια ολόκληρη κοινωνία απόκτησε μνήμη και μας αποκαλύφθηκε μια πραγματικότητα που όλοι την ξέραμε και δεν θέλαμε να δεχτούμε πως υπήρχε.\nΣαν από θαύμα, η κυβέρνηση θυμήθηκε πως είχε ξεχασμένους κάτι φακέλους της χρυσαυγίτικης συμμορίας, η ΕΥΠ θυμήθηκε πως ένας βουλευτής της Χ.Α. είναι σωματέμπορος και μπράβος, τα κανάλια ανακάλυψαν με έκπληξη πως τούτοι οι εγκληματίες πάνε στα σχολεία και στρατολογούν τα παιδιά μας, έμπλεοι απορίας «οι δημοσιογράφοι» μας ανακοίνωσαν πως οι «αγανακτισμένοι» κάτοικοι» του Αγ. Παντελεήμονα ήταν χρυσαυγίτες εγκληματίες.\nΟι εφημερίδες έμειναν -τάχα- άναυδες όταν «το ρεπορτάζ έβγαλε» πως η αστυνομία είναι μέχρι τα μπούνια χωμένη στη συμμορία, πως είχαν «δικούς τους» ιατροδικαστές και σωφρονιστικούς υπαλλήλους, πως εφοπλιστές και παπάδες τούς τα ακουμπούν κανονικά, πως λειτουργούν ναζιστικά στρατόπεδα εκπαίδευσης με στρατιωτικούς εκπαιδευτές, πως υπάρχουν όπλα.\nΤα ήξεραν όλα τούτα και άλλα τόσα.\nΚαι ’μείς, του «αριστερού άκρου», που χρόνια τα φωνάζαμε και τα ΜΑΤ που χρόνια μας σακατεύουν και οι οσφυοκάμπτες υπάλληλοι των καναλαρχών και του Μαξίμου και οι συνεταίροι της κυβέρνησης και ο ένοχα αμίλητος «πνευματικός κόσμος» και οι παπάδες και οι ταξιτζήδες και τα αφεντικά των ΠΑΕ.\nΚι ήρθε το φονικό της Αμφιάλης, «η δολοφονία ενός Έλληνα», να ξετυλίξει το κουβάρι της αποκάλυψης της συμμορίας και ταυτόχρονα να σηματοδοτήσει μια διαδικασία «αλλαγής χρήσης» της συμμορίας της Χ.Α. από τη Ν.Δ. και τους κυβερνητικούς εταίρους της.\nΗ χρυσαυγίτικη συμμορία που είχε επιλεγεί ως εργαλείο εκφοβισμού και εκφασισμού της κοινωνίας, ως μαχητικό ανάχωμα της Αριστεράς και του μαζικού κινήματος, άρχισε γρήγορα να αυτονομείται από τα αφεντικά της, να ενισχύεται απ’ αυτούς που τρομοκρατούσε, να αξιοποιεί και να εκμεταλλεύεται το σάπιο σύστημα που την ανάθρεψε και την προσέλαβε, απειλώντας το και ξεπερνώντας «τα όρια», γιατί τι όρια και «κανόνες» να βάλεις σε φασίστες εγκληματίες.\nΟ παραγιός άρχισε να ανταγωνίζεται τον πατέρα-αφεντικό και να διασύρει τα «ιερά και όσια της οικογένειας», όπως Κοινοβούλιο, ΜΜΕ, θεσμοί και άλλα τέτοια.\nΆσε που ο ΣΥΡΙΖΑ έδειχνε να προηγείται της Ν.Δ. στις δημοσκοπήσεις.\nΗ «γραμμή» έπρεπε να αλλάξει επειγόντως, έπρεπε να δοθεί ένα μάθημα και ένα μήνυμα.\nΗ ελεγχόμενη αποκαθήλωση της συμμορίας θα συνεχισθεί και θα τροφοδοτεί μεθοδικά την κοινωνία για καιρό.\nΤο ψεύτικο μήνυμα για την επιβολή της δικαιοσύνης και τη θωράκιση της δημοκρατίας με εγγυητή τον Σαμαρά, τον Κρανιδιώτη και τον Βορίδη θα αναπαράγεται από τους κάθε είδους «Πρετεντέρηδες».\nΤο «μήνυμα» προς την Αριστερά θα δυναμώσει:\n«Θα παταχθεί η πολιτική βία και κατά της Χ.Α. και κατά της Άκρας Αριστεράς».\nΤα συνθήματα «έξω από την Ε.Ε.», «έξω από το ΝΑΤΟ», θα περάσουν χειροπέδες και σε αριστερούς.\nΗ ιδεολογία και οι λαϊκοί αγώνες πάνε να εξισωθούν με το μαχαίρι του Πατέλη\nΑπό πότε σύντροφοι «έχουμε εμπιστοσύνη στη Δικαιοσύνη» τους;\nΤι κατασκεύασμα είναι αυτό το «δημοκρατικό τόξο»;\nΑλήθεια, από πότε «ελπίζουμε πως θα πάνε οι έρευνες σε βάθος»;\nΠροσέξτε μη μας καταβροχθίσει η παγίδα της «νομιμότητάς» τους.\nΕμείς είμαστε ο πραγματικός στόχος τους.\nΕμείς και η κοινωνία.\n5′ διάλειμμα: Κυβέρνηση: Δε θ’ αντέξετε!


Κάλιο Fluorosilicate προμηθευτές, κατασκευαστές, το εργοστάσιο της Κίνας - Fluorosilicate χονδρικής καλίου που κατασκευάζονται στην Κίνα - Changyuan\nΤο φθοριοπυριτικό κάλιο μπορεί να χρησιμοποιηθεί για να παράγει γυαλί ηλιόλουσης. Προσθέστε φθορίτη και φθοριοπυριτικό κάλιο ως αδιαφανοποιητή κατά τη διάρκεια της διαδικασίας παραγωγής γυαλιού. Το φθοριοπυριτικό κάλιο μπορεί να ενισχύσει... Πιο\nΤο φθοριούχο νάτριο, το φθοροπυριτικό νάτριο, το φθοριοπυριτικό βάριο και το φθοριοαργιλικό νάτριο χρησιμοποιούνται ευρέως ως παρασιτοκτόνα και για την παραγωγή αυτών των χημικών προϊόντων θα μπορούσε να χρησιμοποιηθεί φθοριοπυριτικό κάλιο. Εισαγωγή:... Πιο\nΚάλιο Fluorosilicate για τα συντηρητικά ξύλου\nΤο ξύλο είναι ένα είδος βιολογικό υλικό, το οποίο έχει μειονεκτήματα όπως ξηρό συρρίκνωση και υγρασία επέκταση, εύκολο να σαπίσουν και αποχρωματισμό. Η εφαρμογή της τεχνολογίας αντι-διάβρωση μπορεί να επεκτείνει τη διάρκεια ζωής του ξύλου και επεκτείνει το εύρος. Προς το... Πιο\nΤο φθοριοπυριτικό κάλιο έχει υγροσκοπική ιδιότητα. Ελαφρώς διαλυτό στο νερό. Η διαλυτότητα αυξάνεται ελαφρά με την αύξηση της θερμοκρασίας. Χρησιμοποιείται ευρέως για συντήρηση ξύλου, κατασκευή κεραμικών, τήξη αλουμινίου και... Πιο\nΦθοροπυριτικό κάλιο για κεραμικά\nΠεριγραφή Ως τύπος φθοριοπυριτικού, το φθοριοπυριτικό κάλιο μπορεί να χρησιμοποιηθεί ως φθοριωτικός παράγοντας για την παροχή ύδατος, στην παραγωγή συνθετικού κρυόλιθου και στην επιμετάλλωση. Το φθοριοπυριτικό κάλιο μπορεί να χρησιμοποιηθεί ως συστατικό... Πιο\nΒρείτε επαγγελματική κάλιο fluorosilicate κατασκευαστές και προμηθευτές στην Κίνα εδώ. Changyuan προσφέρει υπερμαγγανικό κάλιο υψηλής ποιότητας με ανταγωνιστική τιμή. Παρακαλώ μείνετε ήσυχοι να χονδρικής χύμα fluorosilicate κάλιο από την Κίνα εδώ από το εργοστάσιό μας.


Καλαβρύτων: "Πρωθυπουργέ καταστρέψατε την Ελλάδα και την Ορθοδοξία μας" | Άρχων\nΚαλαβρύτων: “Πρωθυπουργέ καταστρέψατε την Ελλάδα και την Ορθοδοξία μας”\nΕΞΟΧΩΤΑΤΟ Κ. ΑΛΕΞΙΟ ΤΣΙΠΡΑ\nΠΡΩΘΥΠΟΥΡΓΟ ΤΗΣ ΕΛΛΑΔΟΣ\nΕπιτρεψατέ μοι να Σας ομιλήσω με την γλώσσα της αληθείας. Είμαι εξ εκείνων, οι οποίοι, πιστεύοντας στις προεκλογικές εξαγγελίες Σας, «όχι στα Μνημόνια, όχι στους φόρους, όχι…., όχι…., όχι….», εθεώρησα ότι ο Πανάγαθος Θεός λυπήθηκε την Ελλάδα μας και μας αποστέλλει ένα Ήρωα Πρωθυπουργό, ο οποίος θα μας απαλλάξει από την τυραννική σκλαβιά του κ. Σώϋμπλε και των άλλων Ευρωπαίων Εταίρων μας. Γι αυτό και όταν αναλάβετε τα υψηλά καθήκοντά σας Σας επήνεσαν δημοσίως! Θυμηθείτε εκείνο το «Γειά σου, λεβέντη Πρωθυπουργέ κ. Τσίπρα»!Κύριε Πρωθυπουργέ,\nΝομιμοποιούμαι, λοιπόν, σήμερα να Σας ελέγξω δημοσίως για τα δημοσίως υφ’ Υμών πραττόμενα!\nΈπειτα από τα παραπάνω εισαγωγικά ας έλθουμε στο θέμα μας. Δεν πρόκει- ται να Σας ελέγξω για την πολιτική Σας, όπως παραδείγματος χάριν στον τομέα της οικονομίας, καθ’ όσον τα ζητήματα αυτά ανήκουν στην αρμοδιότητα άλλων παραγόντων. Εμείς σήμερα θα εστιάσουμε την προσοχή Σας στο θέμα των σχέσεών Σας με την Ορθόδοξη Εκκλησία, δηλ. θα εστιάσουμε την προσοχήν μας και θα διερευνήσουμε το κατά πόσον ανήκετε στα πιστά τέκνα της Εκκλησίας ἤ ὄχι. Έχουμε, λοιπόν, τα εξής δεδομένα:\nΈχετε διακηρύξει δημοσίως ότι ΔΕΝ ΠΙΣΤΕΥΕΤΕ ΣΤΟ ΘΕΟ!Ευκαίρως-ακαίρως διακηρύσσετε urbi et orbi, ότι είσθε άθεος!\nΔημιουργήσατε οικογένεια χωρίς προηγουμένως να τελέσετετο Μυστήριο του Γάμου στην Ορθόδοξη Εκκλησία!\nΑποκτήσατε τέκνα, τα οποία όμως κρατάτε αβάπτιστα!\nΑναλάβετε τα Πρωθυπουργικά Σας καθήκοντα χωρίς να δώσετετον νενομισμένο θρησκευτικό όρκο, παραβιάζοντας το Σύνταγμα της Χώρας.\nΔεχθήκατε τον πολιτικό όρκοκαι για τα Μέλη του Υπουργικού Σας Συμβουλίου!\nΤοποθετήσατε ως Υπουργό Παιδείας και Θρησκευμάτων τον άθεο κ. Νικ. Φίλη, ο οποίος ως σκοπό του έβαλε να καταργήσει την Ορθοδοξία από την Δημόσια Εκπαίδευση!\nΕπί των ημερών της διακυβερνήσεως της Χώρας από την Υμετέραν Εξοχότητα η ΕΛΛΑΔΑ μας οδηγείται ολοταχώς στην ΚΑΤΑΣΤΡΟΦΗ! Μια καταστροφή, η οποία αγκαλιάζει τους τομείς: οικονομία, πολιτιστική μας ταυτότητα και παράδοση, ιστορία, ήθη και έθιμακαι πάνω από όλα ΤΗΝ ΑΓΙΑ ΟΡΘΟΔΟΞΙΑ ΜΑΣ!\nΗ παγκόσμια Κοινότητα γνωρίζει την Ελλάδα μας ως την μοναδική Χώρα, η οποία παράγει και προωθεί τον ΕΛΛΗΝΟΧΡΙΣΤΙΑΝΙΚΟ ΠΟΛΙΤΙΣΜΟ! Αυτό είναι το διακριτικό μας πλεονέκτημα!\nΔυστυχώς Σεις ως σκοπό της διακυβερνήσεως της Χώρας μας έχετε θέσει την ανατροπήν όλων αυτών! Η Κυβέρνησις Τσίπρα έχει επιλέξει σαν ταυτότητά της το χαρακτηριστικό όνομα «ΠΡΩΤΗ ΦΟΡΑ ΑΡΙΣΤΕΡΑ»!\nΔικαίωμά Σας να χαράσσετε την πορεία Σας! Αλλά και δικαίωμά μας να κρίνουμε Εσάς και την πολιτική Σας.\nΚαταστρέψατε, λοιπόν, την Ελλάδα μας εξ επόψεως οικονομίας. Μετατρέψατε την Χώρα μας σε μια Χώρα πεινασμένων, ανέργων, πτωχευμένων επιχειρηματιών! Ακόμη και ιστορικές Αθηναϊκές εφημερίδες, έως χθες οικονομικώς παντοδύναμες, όπως το ΒΗΜΑ και ΤΑ ΝΕΑ, σήμερα αντιμετωπίζουν την πτώχευση! Ετοιμάζονται να κατεβάσουν τα ρολλά τους!\nΚαταστρέφετε όμως και την Ορθοδοξία μας! Με διάφορα μέτρα, τα οποία λαμβάνετε, έχετε βάλει στόχο να διαλύσετε την Ορθόδοξη Εκκλησία της Ελλάδος! Π.χ. διώκετε τον Χριστό από τα Δημόσια Σχολεία! Ναι, κ. Πρωθυπουργέ, άλλοτε ευθέως και άλλοτε υπούλως με κάθε τρόπο διώκετε την Ορθο δοξία μας!\nἸδού ένα χαρακτηριστικό παράδειγμα. Πρόκειται για ένα απόσπασμα από διδακτικό βιβλίο της Δ΄ Δημοτικού, (Γλώσσα Δ΄Δημοτικού, Πετώντας με τις λέξεις, Β΄τεύχος της γλώσσας, σελ. 52) στο κεφάλαιο «Η μπουγάδα του Αϊ-Βασίλη», αφιερωμένο στο Μέγα Βασίλειο:\n«Σήμερα ο Αϊ-Βασίλης ξυπνά απ’ τα χαράματα……Μετά από λίγο βγαίνει στην αυλή, ν’ απλώσει την μπουγάδα του. Πρώτα κρεμάει τις κάλτσες του, ύστερα τη φανέλα, το μακρύ του σώβρακο, το σκούφο του, το πουκάμισο και τελευταία το σακάκι και το παντελόνι του.Ποπό! Ζημιά! Αδύνατον!, φωνάζει απελπισμένος»! Ντροπή Σας γι΄αυτή τη μεγάλη ασέβεια πρός τόν Μέγα Βασίλειο, τόν Προστάτη των Γραμμάτων! Το μακρύ ή και κοντό σώβρακό του ενδιαφέρουν τα μικρά παιδάκια της Δ΄Δημοτικού; Αίσχος, κ. Πρωθυπουργέ!\nΚαταστρέφετε όμως και την Ελληνιστική μας Παράδοση! «Κόπηκε ο Επιτάφιος του Περικλέους από την Γ΄Λυκείου. Για να μην καταλαβαίνουν τα ελληνόπουλα τις ανοησίες των πολιτικάντηδων, όταν μιλάνε περί Δημοκρατίας», διαβάζουμε σε μια εφημερίδα των Αθηνών (Ελ. Ώρα, 30 Δεκεμβρίου 2016, σελ. 21).\nΚαταστρέφετε ακόμη και την οικογένεια! Σεις δεν νομοθετήσατε το κατάπτυστο «Σύμφωνο Συμβίωσης»; Σεις δεν δώσατε το δικαίωμα, ώστε να έχουμε και στη Χώρα μας τις λεγόμενες «μονογονεϊκές οικογένειες»; Σεις πάλι τώρα, πολύ πρόσφατα, δεν αποφασίσατε να παρέχεται «επίδομα γάμου και άδεια στα ζευγάρια με σύμφωνο συμβίωσης»; (βλ. Εφημερίδα Δημοκρατία, 12.01.2017, σελ. 11).\nΜε δεδομένα τα παραπάνω και τόσα άλλα ακόμη, που θα μπορούσαμε να απαριθμήσουμε, απορούμε για αυτή την δυσπερίγραπτη υποκρισία, την οποία εφαρμόζετε στην καθημερινή ζωή σας και την οποία ευκαίρως-ακαίρως επιδεικνύετε προς τον Ελληνικό Λαό! Τον Ελληνικό Λαό, επαναλαμβάνω, τον οποίο, καθώς φαίνεται, θεωρείτε τόσο βλάκα! Ιδού, λοιπόν, μερικά δείγματα της υποκριτικής συμπεριφοράς Σας:\nΤην πρώτη ημέρα του νέου έτους, αν και άθεος, είχατε το θράσος να μεταβείτε στον Καθεδρικό Ναό των Αθηνών για να συμμετάσχετε στην Δοξολογία «επί τη εισόδω εις το Νέον Έτος»!Εκεί, σύμφωνα με σχόλια των δημοσιογράφων, ήσασταν αδιάφορος, είχατε μια απρόσεκτη στάση, με ένα βλέμμα περιφερόμενο εδώ και εκεί κλπ. Όλα αυτά έδειχναν μια αδιαφορία! Ήσασταν παρών, αλλά δεν εκρύβατε την απαρέσκειά Σας! Σας ερωτώ, λοιπόν: Αφού είσθε ΑΘΕΟΣ γιατί μετέβητε στην Ορθόδοξη Εκκλησία; Ποιόν κοροϊδεύετε; Τον Θεό ή τους ανθρώπους;\nΚατά την Ημέρα των Θεοφα- νείων είχατε και πάλιν το θράσος να μεταβείτε στον Ορθόδοξο Ναό μιάς πόλεως της Θράκης, για να παρακολου-θήσετε την Ακολουθία του Αγιασμού! Εν συνεχεία, συμμετέχοντας στην επίσημη εκκλησιαστική πομπή, μετέβητε και στην παραλία, όπου και κατά το έθος ρίχνουμε τον Τίμιο Σταυρό στη θάλασσα, για να αγιασθούν και τα ύδατα της θαλάσσης. Εκεί, μεταξύ άλλων παραδόξων, κρατούσατε στα χέρια Σας το περιστέρι, το οποίον και αφήσατε, όταν ο Αρχιερεύς έψαλε το «εν Ιορδάνη βαπτιζο- μένου Σου, Κύριε». Πλην όμως με τον τρόπο αυτό ΔΕΝ ΗΣΑΣΤΑΝ ΘΕΑΤΗΣ! Αντιθέτως είχατε συμμετοχή στην ακολουθία του Μεγάλου Αγιασμού! Σας ερωτώ: αυτό δεν είναι υποκρισία; Τι δουλειά έχετε Σεις, ένας ΑΘΕΟΣ ΠΡΩΘΥΠΟΥΡΓΟΣ, να συμμετέχετε σε μια εκκλησιαστική ιεροπραξία; Τι δουλειά έχετε Σεις, ένας ΑΘΕΟΣ ΠΡΩΘΥΠΟΥΡΓΟΣ, να συμμετέχετε σε μια εκκλησιαστική αγιαστική Σύναξη;\nΝα προσθέσω ένα ακόμη σχόλιο από την τελετή του αγιασμούτων υδάτων στην παραπάνω πόλη. Μια φωτογραφία Σας εμφανίζει να γελάτε ξεκαρδιστικά εκεί πάνω στην εξέδρα του αγιασμού, όπου μεταξύ άλλων έχετε παρασύρει στο γέλοιο Σας όχι μόνο τον οικείο Μητροπολίτη, αλλά και όλο το πλήθος, που Σας περιστοιχίζει! Κύριε Τσίπρα, αν Σεις θέλετε να γελοιοποιήσετε τα ιερά και τα όσια της Πίστεώς μας, εμείς ΔΕΝ ΘΑ ΣΑΣ ΤΟ ΕΠΙΤΡΕΨΟΥΜΕ!\nΑς προχωρήσουμε λίγο ακόμη.\nΕυρισκόμενος στη Μακεδονία μας μετέβητε στο Μητροπολιτικό Μέγαρο, όπου ανταλλάξατε εγκάρδιο ασπασμό με τον οικείο Μητροπολίτη. Δεν γνωρίζω ποιόν να οικτιρίσω πρώτο και ποιόν δεύτερο! Τον Μητροπολίτη, ο οποίος σας αγκαλιάζει σφικτά και Σας ασπάζεται θερμότατα ἤ Υμάς, τον άθεο Πρωθυπουργό, ο οποίος δημοσίως και χωρίς αναστολές αγκαλιάζει και ασπάζεται έναν Ορθόδοξο Αρχιερέα! Τι άραγε θέλετε να δείξετε με αυτό τον τρόπο;Θα το επαναλάβω: Ποιόν κοροϊδεύετε; Τον Θεό ή τους ανθρώπους;\nΜια και μιλάμε για συναντήσεις με εκκλησιαστικά πρόσωπα,κατά το παρελθόν έχετε φωτογραφηθεί και με τον Πάπα Φραγκίσκο! Αυτό ¨ομως δεν μας ασχολεί! Ο Πάπας δεν ανήκει στην οικογένεια των Ορθοδόξων! Ο Πάπας δεν είναι «Εκκλησία», όσο κι’ αν το ηθέλησαν εκεί κάτω στο Κολυμπάρι της Κρήτης να τον αναγνωρίσουν ως «Εκκλησία». Είναι αποκομμένος από την Εκκλησία! Είναι…, είναι…., είναι…και αιρετικός!\nΤελικά απορώ και εξίσταμαι! Συλλογιζόμενος τα παραπάνω περιστατικά, προβληματίζομαι: ποιός άραγε έχει μεγαλύτερη ευθύνη; Ένας άθεος, που πηγαίνει στην Εκκλησία σε ώρα τελέσεως της θείας Λατρείας; Ή ο κληρικός, ο οποίος δέχεται και ανέχεται ένα δεδηλωμένο άθεο στο Ναό του σε ώρα τελέσεως της θείας Λατρείας; Μήπως ο τελευταίος λησμονεί την λατρευτικήν προτροπήν: «Οι Κατηχούμενοι προέλθετε…. Μή τις των Κατηχουμένων. Όσοι πιστοί, έτι καί έτι του Κυρίου δεηθῶμεν»; Μήπως εμείς οι Αρχιερείς θα πρέπει να θυμηθούμε την στάση του Αγίου Αμβροσίου, του Επισκόπου Μεδιολάνων, προς τον Αυτοκράτορα της Ανατολής Θεοδόσιο τον Μέγα; Για όσους δεν ενθυμούνται, ή προσποιούνται ότι δεν γνωρίζουν, σημειώνουμε εδώ δύο μόνον λόγια:\nΟ Θεοδόσιος για να τιμωρήσει τούς φονείς κάποιων ανωτέρων αξιωματικών του στρατοῦ του από τόν όχλον της Θεσσαλονίκης, διέταξε αντίποινα, συνεπεία των οποίων στον Ιππόδρομο της πόλεως από τον στρατό του Αυτοκράτορος εφονεύθησαν 7.000 αθώοι πολίτες! Όταν, λοιπόν, ο Αυτοκράτωρ προσήλθε στο Ναό των Μεδιολάνων για να συμμετάσχει στη θεία λειτουργία, ο Άγιος Αμβρόσιος παρεμπόδισε την είσοδό του στο Ναό, λέγοντάς του:«Φύγε …και μη επιχειρής δευτέραν παρανομίαν να προσθέσης εις την πρώτην! Δέξου το επιτίμιον, το οποίον μετ’εμού σοι επιβάλλει άνωθεν ο Θεός, ο των όλων Δεσπότης∙ το επιτίμιον τούτο θα σε θεραπεύση και θα σοι αποδώση την υγείαν της ψυχής» (Βλ. Ακολουθία του Αγ. Αμβροσίου…Αίγιον 2007, σελ. 58). Και ο Μέγας Θεοδόσιος ΔΕΝ ΕΙΣΗΛΘΕ στο Ναό! Έφυγε για να κλάψει για τις αμαρτίες του!\nΣας ικετεύω, μη ερεθίζετε τις ψυχές των ευσεβών ανθρώπων, οι οποίοι συγκροτούν τον θεσμό της Εκκλησίας! Εάν κρυφά σέβεσθε την Ορθοδοξία μας, τότε τολμήσατε να το ομολογήσετε! Εάν όμως αποστρέφεσθε την Ορθόδοξη Πίστη μας, τότε μη μας μπερδεύετε! Κρατείστε την αθεΐα Σας για τον εαυτό Σας και μη την διαφημίζετε! Με την παρουσία Σας και την συμμετοχή Σας σε ιερές Ακολουθίες της Εκκλησίας μας εκθέτετε ανεπανορθώτως τους εκκλησιαστικούς Ταγούς, οι οποίοι Σας υποδέχονται και Σας αποδέχονται σε ώρα θείας λατρείας! «Θοῦ, Κύριε, φυλακήν τῷ στόματί μου και θύραν περιοχῆς περί τά χείλη μου» (Ψαλμ. 140, 3).\nΠροσωπικώς προσεύχομαι για την σωτηρίαν της ψυχής Σας, Ο Θεός του Ελέους να Σᾶς δώσει μετάνοιαν και να Σας ανοίξει την οδό της επιστροφής Σας στον Αμπελῶνα του Κυρίου μας. Ἡ Ορθόδοξος Εκκλησία αποτελεῖ τήν μοναδική οδό σωτηρίας της αθάνατης ψυχής μας! Ο Χαρίλαος Φλωράκης, στη δύση της ζωῆς του, ανεκάλυψε αυτό το μεγάλο μυστικό! Εκεί στον Περισσό, στα Γραφεία του Κ.Κ.Ε, δέχθηκε τον ιερέα-Εξομολόγο, εδήλωσε μετάνοιαν, εξομολογήθηκε, έκλαψε πικρώς, και με τον τρόπο αυτό καθάρισε τον ρύπο της ψυχής του! Δηλ. ανεκάλυψε τον Σωτήρα Χριστό και ενώθηκε μαζί Του με το Μυστήριο της Θείας Κοινωνίας! Και εν τέλει, άφησε εντολή να ταφῆ στον αυλόγυρο ενός παρεκκλησίου στο χωριό του, στη Θεσσαλία!\nΜε αίσθημα ευθύνης και την κατά Χριστόν παρρησίαν\nΑίγιον, 16 Ιανουαρίου 2017\n16 Ιανουαρίου 2021 ΟΙΚ. ΠΑΤΡΙΑΡΧΕΙΟ\nΟι Πρόεδροι και οι Εφοροεπιτροπές όλων των ομογενειακών Κοινοτήτων του Βοσπόρου υποδέχτηκαν, το απόγευμα της Τετάρτης


Κολώνιες και αρώματα - Σελίδα 17 • e-steki\nH Corpse Bride έγραψε: στις 01:21, 09-06-08:\nΔε βαριεσαι να περιμενεις τοσους μηνες?\nH Εδάδ www.youtube.com/watch?v=-WhQ5TiBHVk έγραψε: στις 01:23, 09-06-08:\nγια αυτήν που πέρασε θα τη ζητήσω\nH cookie έγραψε: στις 16:38, 16-06-08:\nΜου αρεσει η gucci πολυ ...και για καλοκαιρι κυριως βαζω μονο body milk με αρωμα καραμελα ή σοκολατα\nO The Djinn έγραψε: στις 16:47, 16-06-08:\nKλασσικα απο τα πιο ομορφα αρωματα που μπορει να εχει μια κοπελα επανω της το καλοκαιρακι.\nΜου αρεσει πολυ οταν βγαινω με κοπελες/φιλες κτλ να μου ερχεται αυτο το αρωμα.\n(και αυτο της καρυδας)\nΕγω για αλλαγη τωρα πηρα το CK in2u (Calvin Klein) και ειναι αρκετα καλο για καλοκαιρινο αρωμα.Ελαφρυ και ευχαριστο.(και φτηνο!)\nH cookie έγραψε: στις 18:00, 16-06-08:\nΕγω για αλλαγη τωρα πηρα το CK in2u (Calvin Klein)\nO Affliction έγραψε: στις 15:46, 06-07-08:\nΠόσο καιρό έχω να βάλω κολόνια αλήθεια...\nH NINJAKI έγραψε: στις 15:50, 06-07-08:\nH invalid αντ έγραψε: στις 17:06, 06-07-08:\nΤο καλοκαιράκι μόνο body lotion. Με τον ιδρώτα και τη ζέστη η κολώνια δεν παλεύεται. Τζάμπα τη βάζεις!\nH Ophelia έγραψε: στις 17:01, 10-07-08:\nτώρα που καλοκαίριασε αποφεύγω να φοράω κολόνια λόγω ζέστης και για αυτό έχω πάρει ένα body mist της apvita που μυρίζει γιασεμί μαζί με όλη την σειρά -αφρόλουτρο,κρέμα σώματος...\nείναι πολύ διακριτικό και δροσερό και κυρίως δεν είναι χημικό.\nτον χειμώνα για πρωι: pure white linen_este lauder,amarige mariage_givenchy, nina_nina ricci\nκαι για βράδυ, πάντα μα πάντα: deep red_hugo boss\n***συμβουλή για τα αγοράκια του forum:η male_jean paul gautier τα σπάει......\nH katerina_s έγραψε: στις 17:04, 10-07-08:\nεχω δυο τρεις αγαπημενες.\nH daliapan έγραψε: στις 17:10, 10-07-08:\ngucci rush, escada moon sparkle, valentino rock'n rose kai burberry london......κόλλημα με όλες\nH 3l3n@ έγραψε: στις 17:21, 10-07-08:\nΑnge ou demon givenchy body lotion!\nH roumana (Hipmama) έγραψε: στις 18:07, 10-07-08:\nΑnge ou demon... την πείρα πριν δυο μήνες. Κατέληξε στην κόρη γιατί μου φάνηκε βαριά τελικά…\nH 3l3n@ έγραψε: στις 18:40, 10-07-08:\nΤην κολόνια ange ou demon ή τη body lotion? Είναι λίγο βαριά όντως αλλά η body lotion δεν είναι τόσο.\nH Γουρούνα έγραψε: στις 14:32, 14-07-08:\nΤο καλοκαίρι αποφεύγω να φοράω, αλλά όλο τον υπόλοιπο χρόνο φοράω Hugo Boss\nH underwater έγραψε: στις 15:18, 27-11-08:\nΆλλαξα κολώνια και πήρα την Deseo της Jennifer Lopez. Πολύ ωραία, γλυκιά όμως γυναικεία κι όχι κοριτσέ. Έχω ακούσει καλά σχόλια. Για βράδια επιμένω σε Miss Sixty, η καλύτερή μου!\nH nikoulini έγραψε: στις 17:00, 27-11-08:\nΤα αρώματα μου αρέσουν απίστευτα.Αν μπορούσα να έχω το HONDOS θα το ήθελα.Απο τις αγαπημένες?Η HAPPY της CLINIC\nH ioakos ακυρο έγραψε: στις 17:07, 27-11-08:\npour le lips salvador dali\nH fielda έγραψε: στις 17:28, 27-11-08:\nΕγώ έχω πολλά αρώματα (είναι ένα από τα πολλά κολλήματά μου) Στις τελευταίες εκπτώσεις πήρα το Happy spirit-Chopard. Μυρίζει πολύ ωραία αλλά έχω την εντύπωση ότι δε διαρκεί πολύ, ούτε μυρίζει πολύ έντονα παρόλο που είναι eau de parfum. Επίσης έχω τα παρακάτω:\nCheap and chic- Moschino\nArmani code- Georgio Armani\nΠριν λίγους μήνες πήρα και την burberry britt και τη λάτρεψα!!! Στη λίστα μου για τις επόμενες αγορές βρίσκεται η burberry london, burberry the beat και η gucci by gucci!!! Πρέπει να βγω στους δρόμους να ζητιανέψω για να τις πάρω όλες\nO Bill έγραψε: στις 18:20, 27-11-08:\nΤον τελευταίο καιρό φοράω BlackXS από paco rabanne (η μόνη από της XS που μου αρέσει) και για βράδι την Burberry Touch (αυτή κι αν αξίζει τα λεφτά της..Ευτυχώς μου την κάνανε δώρο ).\nΠάντα υπάρχει στη συλλογή και μια hugo boss energise καθώς τα τελευταία 2-3 χρόνια είναι από τις αγαπημένες μου κολόνιες.


Τοπογράφοι Μηχανικοί Χαλάνδρι | vrisko.gr\nΑρχική > Νομός ΑΤΤΙΚΗΣ > Χαλάνδρι > Οικοδομικά Υλικά - Εργοληψίες > Τοπογράφοι Μηχανικοί\nΤοπογράφοι Μηχανικοί Χαλάνδρι\nΓραφείο Μελετών - Αγρονόμος Τοπογράφος Μηχανικός Ε.Μ.Π. - Ειδικός Πραγματογνώμων Μηχανικός\nΡάχης 4Α & Δάσους, Χαλάνδρι, 15233, ΑΤΤΙΚΗΣ\nΤοπογραφικά διαγράμματα για σύνταξη συμβολαίων. -\nΒεβαιώσεις Μηχανικού για συμβολαιογραφικές πράξεις. -\nΤοπογραφικές αποτυπώσεις με χρήση δορυφορικών συστημάτων υψηλής ακρίβειας. -\nΟριοθέτηση – Κατάτμηση Οικοπέδων. -\nΜελέτες εφαρμογών τίτλων ιδιοκτησιών (εντοπισμοί ακινήτων από παλαιούς τίτλους). -\nΔιορθώσεις κτηματολογίου (Χωρικές μεταβολές – διορθώσεις αρχικών εγγραφών – ενστάσεις ανάρτησης – υποστήριξη σε επιτροπή). -\nΦωτοερμηνείες για αποχαρακτηρισμό δασικών εκτάσεων / εντοπισμό θέσεως - ορίων ακινήτων. -\nΜελέτες για καθορισμό - επανακαθορισμό γραμμών Αιγιαλού - Παραλίας - Παλαιού Αιγιαλού. -\nΧωροταξικές – Πολεοδομικές μελέτες. -\nΤοπογραφικα Διαγραμματα, Υπηρεσιες Τεχνικου Συμβουλου, Φωτοερμηνειες, Θεματα Κτηματολογιου, Αποτυπωσεις, Δασικα, Χωροταξιες Πολεοδομικες Μελετες, Βεβαιωσεις Μηχανικου Για Συμβολαιογραφικες Πραξεις, Ταυτοποιησεις Αυθαιρετων, Ειδικος Πραγματογνωμων Μηχανικος\nΜπακανδρίτσος Αθανάσιος Α.\nΣόλωνος 59, Χαλάνδρι, 15232, ΑΤΤΙΚΗΣ\nΤοπογραφικά διαγράμματα για κάθε χρήση ( αδειών, μεταβιβάσεων, δασαρχείου ), τακτοποιήσεις αυθαιρέτων, βεβαιώσεις μηχανικού για μεταβιβάσεις. Πιστοποιητικά ενεργειακής απόδοσης, δηλώσεις, ενστάσεις κτηματολογίου, αντιρρήσεις δασικών χαρτών, φωτοερμηνείες.\nΤοπογράφοι Μηχανικοί , Χαλάνδρι\nΚουτσομύλου Ειρήνη Π.\nΦιλικής Εταιρείας 37, Χαλάνδρι, 15232, ΑΤΤΙΚΗΣ\nΜεγρέμης Δημήτριος Φ.\nΒάρναλη Κ. 33 & Καποδιστρίου 25Α, Χαλάνδρι, 15233, ΑΤΤΙΚΗΣ\nΓαλάνης Ηρακλής Χ.\nΜελά Παύλου 11, Χαλάνδρι, 15233, ΑΤΤΙΚΗΣ\nΒαρσάμης Εμμανουήλ Γ.\nΗρώδου Αττικού 6, Χαλάνδρι, 15233, ΑΤΤΙΚΗΣ\nΣιούλης Αντώνιος Α.\nΑριστοτέλους 13, Χαλάνδρι, 15234, ΑΤΤΙΚΗΣ\nΠαπάγου 81, Χαλάνδρι, 15234, ΑΤΤΙΚΗΣ\nΛεωφόρος Μεσογείων 339, Χαλάνδρι, 15231, ΑΤΤΙΚΗΣ\nΞυδόπουλος Γεώργιος Α.\nΒασιλέως Γεωργίου 3, Χαλάνδρι, 15232, ΑΤΤΙΚΗΣ\nΣερέτης Στυλιανός Κ.\nΠλάτωνος 10, Χαλάνδρι, 15234, ΑΤΤΙΚΗΣ\nΚερατσάς Σταύρος Σ.\nΣτρατάρχου Παπάγου Αλεξάνδρου 10, Χαλάνδρι, 15234, ΑΤΤΙΚΗΣ\nΣτην ενότητα Τοπογράφοι Μηχανικοί μπορείτε να βρείτε πληροφορίες για Τοπογράφοι Μηχανικοί σε Χαλάνδρι. Δείτε την καταχώρηση που σας ενδιαφέρει στο χάρτη και μέσα από την υπηρεσία Δρομολόγηση λαμβάνετε αναλυτικές οδηγίες πρόσβασης.\nΤοπογράφοι Μηχανικοί Βόρεια Προάστια Τοπογράφοι Μηχανικοί Αττικής Τοπογράφοι Μηχανικοί


Γαληνός - Βιβλιογραφία - SPC, Greece: TALOSIN\nSPC, Greece: TALOSIN (2009)\nTALOSIN Δισκία επικαλυμμένα με λεπτό υμένιο 20 mg/δισκίο & 40 mg/δισκίο.\nΚάθε δισκίο περιέχει Citalopram hydrobromide αντιστοιχούσα σε 20 mg ή 40 mg citalopram.\nΔισκία επικαλυμμένα με λεπτό υμένιο. Δισκία των 20mg: Στρογγυλά, λευκά, επικαλυμμένα με υμένιο δισκία, με χαραγή. Δισκία των 40mg: Στρογγυλά, λευκά, επικαλυμμένα με υμένιο δισκία, με χαραγή.\nΜείζον καταθλιπτικό επεισόδιο. Προφυλακτική θεραπεία κατά των υποτροπών και της εμφάνισης νέων επεισοδίων κατάθλιψης. Διαταραχή πανικού με ή χωρίς αγοραφοβία. Ιδεοψυχαναγκαστική διαταραχή\nΠειράματα σε ζώα δεν έδωσαν ενδείξεις τερατογόνου δράσης. Η σιταλοπράμη δεν επηρέαζει την αναπαραγωγική λειτουργία και δεν προκαλεί περιγεννητικές επιπλοκές. Η ασφάλεια της σιταλοπράμης κατά την κύηση ...\nΠολύ χαμηλές ποσότητες μεταφέρονται με το γάλα από τη μητέρα στο θηλάζον νεογνό. Η ασφάλεια της σιταλοπράμης κατά την κύηση στον άνθρωπο δεν έχει εξακριβωθεί. Γι'αυτό το TALOSIN δεν πρέπει να χορηγείται ...\nΣυμπτώματα Ελαφρά δηλητηρίαση – δόσεις < 600mg: Κόπωση, αδυναμία, καταστολή, ζάλη, τρόμος των χειρών, ναυτία, κρύος ιδρώτας. Βαριά δηλητηρίαση – η μεγαλύτερη δόση ήταν 1800 – 2000mg, δηλαδή περίπου 45 ...\nΚωδικός ATC: N06AB04 H σιταλοπράμη είναι δικυκλικό παράγωγο του φθαλενίου με αντικαταθλιπτική δράση. Βιοχημικές μελέτες και μελέτες συμπεριφοράς έχουν δείξει ότι η φαρμακοδυναμική δράση της σιταλοπράμης ...\nΠυρήνας: Mannitol Silica colloidal anhydrous Microcrystalline cellulose Magnesium stearate Επικάλυψη: Hypromellose Macrogol 6000 Titanium dioxide E-171\nΤα δισκία TALOSIN φυλάσσονται σε θερμοκρασία μικρότερη των 25ºC.\nΚουτί που περιέχει 28 δισκία (2 14) σε blisters(PVC/PVDC/Aλουμινίου).\nBENNETT ΦΑΡΜΑΚΕΥΤΙΚΗ Α.Ε. Αγίας Κυριακής 20 145 61 Κηφισιά Αττική Τηλ.: 210 62 54 630 Φαξ: 210 62 02 305 e-mail: bennett@bennett.gr\nTALOSIN 20 mg: 19584/29-5-09 TALOSIN 40 mg: 35878/29-5-09\nTALOSIN 20 mg: 69195/29-10-08 TALOSIN 40 mg: 69196/29-10-08\napplication/pdf - 40,6 KB\n27436.01.01 TALOSIN F.C.TAB 20MG/TAB BT x 28 (BLIST 2x14) 4,14 € 4,76 € 6,56 € Bennett Φαρμακευτική A.E.\n27436.02.01 TALOSIN F.C.TAB 40MG/TAB BT x 28 (BLIST 2x14) 7,28 € 8,37 € 11,53 € Bennett Φαρμακευτική A.E.


Καλυμνιακός - Δύο μεταγραφές για τον Καλυμνιακό! - - Ποδόσφαιρο - www.12sports.gr\nΤον Λευτέρη και το Νίκο Σάντο απέκτησε ο Καλυμνιακός από τον Α.Ο. Βαθύ. Η ανακοίνωση της ομάδας: ''Ο πρόεδρος και η διοίκηση του Α.Ο.Κ. Καλυμνιακου είναι στην ευχάριστη θέση να καλωσορίσει τους Λευτέρη και Νικόλαο Σάντο, ο Λευτέρης είναι 23 ετών και αγωνίζεται στην επίθεση ενώ ο Νικόλαος είναι 18 ετων και είναι μεσοεπιθετικός, ευχαριστούμε την ομάδα το Α.Ο. Βαθύ για την συνεργασία τους. Ευχόμαστε καλή σεζόν χωρίς τραυματισμούς''.\n 3598 αναγνώσεις Διαβάστε ολόκληρο το θέμα\n 10236 αναγνώσεις Διαβάστε ολόκληρο το θέμα\nΣτον Καλυμνιακό επέστρεψε ο Σάββας Καλλέργης, όπως ανακοίνωσε και επίσημα η ομάδα. Αναλυτικά, η ανακοίνωση: ''Ο πρόεδρος και η διοίκηση του Α.Ο.Κ. Καλυμνιακός ανακοινώνει την απόκτηση του μέσοαμυντικου Σάββα Καλλέργη, γέννημα θρέμμα των ακαδημιων του συλλόγου τα τελευταία χρόνια αγωνίζοταν στην ομάδα του Π.Α.Ο.Κ. Κω και επιστρέφει φέτος. Του ευχόμαστε...